sagorsarker/bangla-wikipedia huggingface dataset:
আর্মেনীয় গণহত্যা স্মরণ দিবস

আর্মেনিয় গণহত্যা স্মারক দিবস হলো আর্মেনিয়ার জাতীয় দিবস, যেটি ১৯১৫ সালে গণহত্যার শিকার হওয়া আর্মেনিয়দের স্মরণার্থে প্রতি বছর উদ্‌যাপিত হয়। আর্মেনিয়ার রাজধানী ইয়েরেভানে অবস্থিত সিটসেরনাকাবের্ড নামক স্মৃতিস্থম্ভে প্রতি বছর ২৪শে এপ্রিল ফুল অর্পণের মাধ্যমে আর্মেনীয়রা দিবসটি স্মরণ করে।
আর্মেনীয় গণহত্যা "আর্মেনিয় হলোকাস্ট" নামেও পরিচিত যেখানে অটোমান সরকার ১.৫ মিলিয়ন আর্মেনিয়দের হত্যা করার মাধ্যমে এই গণহত্যা সংঘটিত করে। এই গণহত্যা প্রথম বিশ্বযুদ্ধে শুরু হলেও যুদ্ধ শেষ হওয়ার পরেও চলতে থাকে। ২৪শে এপ্রিলে শুরু হওয়া এই গণহত্যায় কনস্টান্টিনোপল (বর্তমান ইস্তানবুল) থেকে আর্মেনিয়দের ধরে এনে আঙ্কারায় নিয়ে এসে অত্যাচার করা হতো যাদের বেশিরভাগকেই পরবর্তীকালে হত্যা করা হয়। বেশিরভাগ প্রবাসী-আর্মেনিয়রাই গণহত্যায় স্বীকার হওয়াদের উত্তরসূরী, যারা সেই সময় পালিয়ে বিভিন্ন দেশে আশ্রয় নিয়েছিল। এটি ইহুদি গণহত্যার পরেই এটি সমধিক আলোচিত গণহত্যার মধ্যে একটি।
২৪শে এপ্রিল কনস্টান্টিনোপল (বর্তমান এটি তুরষ্কের রাজধানী ইস্তাম্বুল) থেকে আর্মেনিয় বুদ্ধিজীবীদের নির্বাসন ও হত্যা করার ঘটনাকে স্মরণে রেখে এই দিবসটি উদযাপিত হয়। ১৯১৯ সালে ইস্তানবুলের সেন্ট ট্রিনিটি গীর্জায় প্রথম এই স্মরণ-দিবস পালন করা হয়। সেই স্মরণসভায় আর্মেনিয় সমাজের অনেক বিশিষ্ট মানুষ যোগদান করে। পরবর্তীতে গীর্জাতে পালন করা এই দিনটিই পাকাপাকিভাবে আর্মেনিয় গণহত্যা স্মারক দিবস হিসেবে নির্ধারিত হয়।
১৯৭৫ সালে ৯ এপ্রিল মার্কিন যুক্তরাষ্ট্রের হাউস অব রিপ্রেজেন্টেটিভস এই দিনটিকে <nowiki>"মানবতাবিরোধী দিবস"</nowiki> হিসেবে পালন করার প্রস্তাব পেশ করে। মূলত আর্মেনিয়ার নিরস্ত্র জনগণের উপর তুর্কীদের গণহত্যাকে স্মরণ করার উদ্দেশ্যেই এই প্রস্তাব পেশ করা হয়েছিল। কিন্তু তুরষ্কের সাথে সম্পর্ক খারাপ হওয়ার আশঙ্কায় প্রেসিডেন্ট জেরাল্ড ফোর্ড এর বিরোধীতা করলে মার্কিন সিনেটের বিচার বিভাগ কমিটিতে এই প্রস্তাব পাশ হওয়া থেকে আটকে যায়।
১৯৮৮ সালে <nowiki>"সোভিয়েত আর্মেনিয়া"</nowiki> ২৪শে এপ্রিল দিনটিকে সার্বজনীন স্মারক দিবস হিসেবে পালন করার সিদ্ধান্ত নেয়।
আর ১৯৯৭ সালে ক্যালেফোর্নিয়া রাজ্য বিধানসভা ২৪শে এপ্রিল তারিখটিকে আর্মেনিয় গণহত্যা স্মারক দিবসের পাশাপাশি ১৯৮৮ ও ১৯৯০ সালে আজারবাইজানে সংঘটিত হওয়া আর্মেনীয়দের উপর সাম্প্রদায়িক হামলাকেও স্মরণ করার প্রস্তাব দেয়।
২০০৭ সালে আর্জেন্টিনাও <nowiki>"আইন ২৬, ১৯৯"</nowiki> পাশ করার মাধ্যমে ২৪শে এপ্রিলকে <nowiki>"সহনশীলতা ও জনগণের প্রতি সম্মান প্রদর্শনের দিন"</nowiki> হিসেবে ঘোষণা করে দিনটিকে তাদের আর্মেনিয় বংশোদ্ভূত নাগরিকদের জন্য ছুটির দিন হিসেবে নির্ধারণ করেছে।
২০১৫ সালে সর্বসম্মতিক্রমে কানাডার সাংসদ ব্র্যাড বাটও পার্লেমেন্টে <nowiki>"মোশন এম-৫৮৭"</nowiki> আইন পাশ করানোর মাধ্যমে ২৪শে এপ্রিলকে কানাডায় আর্মেনীয় গণহত্যা স্মারক দিবস হিসেবে পালন করার প্রস্তাব পাশ করে।
ইসরায়েলের ব্যাংক ব্যবস্থা

ইজরায়েলের ব্যাংক ব্যবস্থার মূল প্রথিত আছে বিংশ শতকের শুরুতে জাইয়নিস্ট আন্দোলনের মধ্যে। ১৯৪৮ সালে ইসরায়েল প্রতিষ্ঠারও আগে এই আন্দোলন শুরু হয়। বিশ্ব জাইয়নিস্ট সংগঠন ১৯০৩ সালে অ্যাংলো-প্যালেস্টাইন ব্যাংক প্রতিষ্ঠা করেন (পরে যার নামকরণ করা হয় ব্যাংক লেউমি)। বৃহত্তম ব্যাংক দুটি, ব্যাংকিং ব্যবস্থার ৬০% এর ওপর নিয়ন্ত্রণ করে এবং শীর্ষ পাঁচটি ব্যাংক নিয়ন্ত্রণ করে ৯০% এর ওপর।
যখন ১৯৮৩ ব্যাংক স্টক সংকটে ব্যাংকগুলির স্টকে ধ্বস নামে, তখন অধিকাংশ ব্যাংকেরই জাতীয়করণ করা হয়। পরে সরকার তার বেশিরভাগ ব্যাংক স্টক হোল্ডিং বিক্রি করে দিয়েছে। কিন্তু এখনও বেশিরভাগ বেসরকারী ব্যাংকে তারা একটি বড় স্টকহোল্ডার। ১৯৯৬এ সরকার ব্যাংক হাপোয়ালিমকে বিক্রি করে দেয় এবং ১৯৯৮ সালে বিক্রি করে ব্যাংক মিজরাহিকে (এখন ব্যাংক মিজরাহি-তেফাহটে মিশে গেছে)। সরকার ২০০৬ সালে ডিসকাউন্ট ব্যাংকে তাদের যা স্টক ছিল তার একটি বড় অংশ বিক্রি করে দেয়। অনুরূপ ভাবে ২০০৫ সালে লেউমি ব্যাংকের স্টকও বিক্রি করা হয়েছিল।
ইজরায়েলি ব্যাংকিং ব্যবস্থায় সীমিত সংখ্যায় সংযুক্তিকরণ কার্যকলাপ হয়েছে। সংযুক্তিকরণ বেশিরভাগই, শীর্ষ ব্যাংকগুলির গ্রুপের সঙ্গে বন্ধকী ব্যাংকের সংযুক্তিকরণের মধ্যে সীমাবদ্ধ আছে এবং অর্থনীতির সুবিধার সুযোগ নিয়ে বড় ব্যাংকগুলি কিছু ছোট ব্যাংক কে কিনে নিয়েছে।
ইজরায়েল ব্যাংক ব্যাংকের তত্ত্বাবধায়কের মাধ্যমে ইসরায়েলের সমস্ত ব্যাংকগুলির তত্ত্বাবধান করে।
ব্যাংকের তত্ত্বাবধায়কের কাজ ও কর্তৃত্ব বিভিন্ন আইনের ওপর নির্ভরশীল, যেগুলি হল:
উম্মু ফারওয়াহ বিনতে কাসিম

উম্মু ফারওয়াহ বিনতে আল-কাসিম () বা উম্মু ফারওয়াহ ফাতিমাহ ছিলেন মুহাম্মাদ আল বাকির এর স্ত্রী, এবং ইমাম জাফার সাদিকের মাতা।
তার পিতা বিখ্যাত তাবি'ঈ আলিম (ধর্ম তাত্ত্বিক) কাসিম ইবনে মুহাম্মদ ইবনে আবু বকর এবং পিতামহ বিখ্যাত রাজনীতিবিদ সাহাবা মুহাম্মাদ ইবনে আবি বকর। উম্মু ফারওয়াহ এর আরেক পুত্রের নাম আব্দুল্লাহ।
ইসলামী ইতিহাসে তার অগাধ জ্ঞানের জন্য বিখ্যাত ছিলেন। তিনি হাদিস বর্ণনাকারী হিসেবেও হাদিস শাস্ত্রে বিশেষ ভূমিকা রেখেছেন।
পালংশাক সালাদ

পালংশাক সালাদ হচ্ছে এক ধরনের সালাদ যার প্রধান উপাদান হচ্ছে পালংশাক। এর সংগে টমেটো, ডিম, চীজ, টুকরো আলমন্ড, ওয়ালনাট, তাজা কিংবা শুকনো বেরি যেমন ক্রেনবেরি, স্ট্রবেরি ইত্যাদি যোগ করা হয়।
গরম বেকনের সংগে পালংশাক সালাদ পরিবেশিত হলেও রুচিভেদে এর অগুনিত ব্যতিক্রম আছে।
সিরিয়ায় ধর্ম

সিরিয়ায় ধর্ম বলতে সিরিয়ার নাগরিকদের কত শতাংশ কোন ধর্মাবলম্বীদের বা সিরিয়ায় কোন কোন ধর্ম পালন করে তা বোঝায়। ঐতিহাসিকভাবে, অঞ্চলটিতে নানান ধর্মের সম্প্রসারণ ঘটেছে। এমনকি একই ধর্মের নানান মতবাদ প্রচলিত আছে। সিরিয়ার প্রধান ধর্ম হল ইসলাম। ইসলাম ধর্মাবলম্বীদের মধ্যে সুন্নিদের সংখ্যাই সবচেয়ে বেশি। এরপরেই আছে শিয়া। উল্লেখ্য, সিরিয়ায় খ্রিস্টান ধর্মাবলম্বীদের বসবাস করে। আবার অল্পসংখ্যক ইহুদি সম্প্রদায়ও বসবাস করে।
সিরিয়ার সবেচেয়ে বেশি মানুষ সুন্নি ধর্মালম্বী, যা মোট জনসংখ্যার ৭৬.৯ শতাংশ। যাদের মধ্যে আরবি কথা বলা সুন্নি সম্প্রদায়ের সংখ্যা বেশি। এরপরেই, যথাক্রমে কুর্দি সম্প্রদায়, তুর্কমান/তুর্কমেন, সারকাসিয়ান এবং ফিলিস্তিনদের অবস্থান। শুধুমাত্র শুয়ায়দা শহর ও শুয়ায়দা প্রদেশ ছাড়া, সিরিয়ার ১৪টি প্রদেশের মধ্যে ১৩টিতেই সুন্নি ধর্মালম্বী মানুষের সংখ্যাই বেশি।
সুন্নি ছাড়া যেসকল মানুষ সিরিয়ায় ইসলাম ধর্মালম্বী, তাদের অনুপাত মোট জনসংখ্যার ১৬ শতাংশ এবং এদের মধ্যে বেশিরভাগই আলাউয়ি ও ইসমাইলি সম্প্রদায়। শিয়া মুসলিমদের মধ্যেও ভিন্ন ভিন্ন সম্প্রদায় রয়েছে।
সিরিয়ার উত্তরাঞ্চলে কিছু কুর্দি ও তুর্কমেন সম্প্রদায়ের আলেভিরা বসবাস করে। আফরিন প্রদেশের মাবাতলি শহরে সবচেয়ে বেশি কুর্দি সম্প্রদায়ের আলেভিরা বসবাস করে। ২০১৪ সালে, কুর্দি নিয়ন্ত্রিত আফরিন প্রদেশে আলেভি সম্প্রদায়ের হেভি ইবরাহিম প্রধানমন্ত্রী নির্বাচিত হন। আলেপ্পোতে প্রায় কয়েক হাজার তুর্কমেন আলেভিরা বসবাস করে। তাদের বেশিরভাগই তুরস্কতে পালিয়ে গেছে।
সিরিয়ার ইসলাম ধর্মাবলম্বীদের মধ্যে দ্রুজদের সংখ্যা ৩য় সর্বোচ্চ যা মোট জনসংখ্যার ৩%। আস-শুয়ায়দা প্রদেশে দ্রুজদের সংখ্যা সবচেয়ে বেশি; এই প্রদেশের ছোট ছোট সব শহর, গ্রামকে বলা হয় জাবাল আল-দ্রুজ (দ্রুজদের পাহাড়)। এছাড়া কুনেত্রা প্রদেশ, ইদলিব প্রদেশ ও রিফ দিমাস্ক প্রদেশে অল্পসংখ্যক দ্রুজরা বসবাস করে।
২০১০ সালের আগে সিরিয়ায় খ্রিস্ট ধর্মালম্বীদের সংখ্যা ছিল মোট জনসংখ্যার ১১.৮%। ১৯২০ সালে সিরিয়ায় খ্রিস্ট ধর্মালম্বীদের সংখ্যা ছিল ২৫ লক্ষ, যা মোট জনসংখ্যার ২০%। প্রায় বেশিরভাগ সিরীয় খ্রিস্টানরা দেশান্তরিত হওয়ায় তাদের সংখ্যা অনেক কমে গেছে। মুসলিমদের থেকে খ্রিস্টানদের দেশান্তরিত হওয়ার পরিমাণ অনেক বেশি এবং তাদের জন্মবৃদ্ধি হারও কম।
১৯৯৭ সালে সিরিয়াতে ইহুদীদের সংখ্যা ৩০০০ থেকে কম ছিল। ১৯৯২ সালে, বেশিরভাগ ইহুহিরা দেশান্তরিত হয়। ফলে সিরিয়াতে বর্তমান ইহুদীর সংখ্যা ২০০-এরও কম। সিরীয় ইহুদীরা আরবিতে কথা বলে। ইহুদীদের প্রার্থনার স্থান অর্থাৎ সিনাগগ, সিরীয় সরকার দ্বারা বিশেষভাবে রক্ষিত।
ইউনাইটেড নিউজ অব বাংলাদেশ

ইউনাইটেড নিউজ অব বাংলাদেশ (ইউএনবি) বেসরকারিখাতে বাংলাদেশী একটি সংবাদ সংস্থা। বাংলাদেশের প্রথম ডিজিটাল সংবাদ সংস্থা হিসেবে এটি পরিচিত। সংস্থাটি বাংলাদেশের আঞ্চলিক সংবাদদাতাদের মাধ্যমে ও আন্তর্জাতিক বিভিন্ন সংস্থা বিশেষ করে অংশীদারী যুক্তরাষ্ট্রের অ্যাসোসিয়েটেড প্রেস (এপি) থেকে সংবাদ সংগ্রহ করে সেগুলো বিতরন করে থাকে। ইউএনবি ছাড়াও বাংলাদেশ সংবাদ সংস্থা (বাসস) হলো বাংলাদেশের জাতীয় সংবাদ সংস্থা।
১৯৮৮ সালে যাত্রা শুরু করা এ সংস্থাটি বাংলাদেশ ও আন্তর্জাতিক বিভিন্ন সংবাদপত্র, সাময়িকী, বেতার ও টেলিভিশন সংস্থা সমূহ বাংলাদেশের সংবাদের ক্ষেত্রে তাদের কাছ থেকে সংগ্রহ করে থাকে। ইউএনবি সাংগঠনিকভাবে অর্গানাইজেশন অব এশিয়া-প্যাসিফিক নিউজ এজেন্সিস (ওএএনএ), কমনওয়েলথ প্রেস ইউনিয়ন (সিপিইউ), এএমআইসি এবং এশিয়া নেটের সদস্য।
মুম্বই উপনগরী জেলা

মুম্বই উপনগরী জেলা কোঙ্কন বিভাগের মহারাষ্ট্রের একটি জেলা। এর সদর দপ্তর বান্দ্রা। এতে তিনটি প্রশাসনিক উপবিভাগ রয়েছে: কুর্লা, অন্ধেরী, এবং বরিভালী। মুম্বই সিটি জেলা এবং অন্যান্য উপনিবেশ সম্প্রদায়ের সাথে জেলাটি সলসেট দ্বীপে মুম্বই মহানগর তৈরি করে। জেলাটি ৪৪৬ কিমি² একটি এলাকা দখল করে রয়েছে।
এটি মহারাষ্ট্রের দ্বিতীয় বৃহত্তম জেলা, এবং এটি প্রশাসনিকভাবে কোঙ্কন বিভাগের অধীনে আসে।
মুম্বই শহরতলির জেলাশাসিত অঞ্চল বান্দ্রা থেকে দাহিসার পর্যন্ত, কুড়লা (চুনা ভট্টি) থেকে মুলুন্ড পর্যন্ত এবং কুর্লা থেকে ট্রম্বা ক্রিক পর্যন্ত।
মুম্বই শহরতলির জেলা দেশের বৃহত্তম জেলাগুলির মধ্যে একটি। ২০১১ সালের জনগননা অনুযায়ী, বর্তমান জনসংখ্যা ৯,৩৩২,৪৮১, এটি ভারতের পঞ্চম সর্বাধিক জনবহুল জেলা (৬৭২ এর মধ্যে) তৈরি করে। জেলার প্রধান নদী "মিঠী নদী"।
মুম্বই শহরতলির জেলাটি ১ অক্টোবর ১৯৯০ এ নির্মিত হয়েছিল। যখন বৃহত্তর মুম্বই সিটি এবং মুম্বই শহরতলির জেলা বিভক্ত হয়েছিল।
অনেক গুরুত্বপূর্ণ জায়গা এই জেলার সৌন্দর্য সজ্জিত করেছে, যেমন মাউন্ট মেরি চার্চ, জোগেশ্বরী গুহা, মহাখালী গুহা, এসেল ওয়ার্ল্ড ওয়াটার কিংডম, মারভে বিচ, আকসা বিচ, মধ্য আইল্যান্ড, মালওয়ানি, সঞ্জয় গান্ধী জাতীয় উদ্যান, আরে কলোনী, কানহেরী গুহা, ফিল্ম সিটি, তলসি লেক, ভিহার লেক এবং পাওয়াই লেক সহ।
২০১১ সালের জনগননা অনুযায়ী মুম্বই উপনগরী জেলার জনসংখ্যার ৯,৩৩২,৪৮১ জন, প্রায় বেনিন বা মার্কিন যুক্তরাষ্ট্রের উত্তর ক্যারোলিনা রাজ্যের সমান। জলগননার দিক দিয়ে এটি ভারতের জেলাগুলির মধ্যে ৬ষ্ঠ স্থান (৫৪০ টির মধ্যে) অধিকার করেছে। জেলার জনসংখ্যা ঘনত্ব প্রতি বর্গ কিলোমিটারে (৬৫,৫০৪.১ / বর্গ মাইল) ২৫,২৯১.২৮ জন। ২০০১-২০১১ দশকে জেলার জনসংখ্যা বৃদ্ধি হার ৮.০১% ছিল। মুম্বই উপনগরীর প্রতি ১০০০ পুরুষের জন্য ৮৫৭ জন নারী এবং সাক্ষরতার হার ৯০.৯%।
চলচ্চিত্র ও প্রকাশনা অধিদপ্তর

চলচ্চিত্র ও প্রকাশনা অধিদপ্তর বাংলাদেশের তথ্য মন্ত্রণালয়ের আওতাধীন একটি সরকারি সংস্থা বা অধিদপ্তর। দপ্তরটির প্রধান কার্যালয় বাংলাদেশের রাজধানী ঢাকার ১১২, সার্কিট হাউজ রোডে অবস্থিত। চলচ্চিত্র ও প্রকাশনা অধিদপ্তরের বর্তমানে মহাপরিচালক হিসেবে দায়িত্ব পালন করছেন খালেদা বেগম।
বাংলাদেশের স্বাধীনতা যুদ্ধের সময় কলকাতায় নির্বাসিত সরকার ১৯৭১ সালে চলচ্চিত্র ও প্রকাশনা বিভাগ প্রতিষ্ঠা করে। বাংলাদেশ স্বাধীন হওয়ার পর তথ্য মন্ত্রণালয়ের অধীন সৃষ্ট প্রকাশনা বিভাগ ও চলচ্চিত্র বিভাগকে একীভূত করে ১৯৭৬ সালের ২১শে জুন চলচ্চিত্র ও প্রকাশনা দপ্তর গঠন করা হয়। দপ্তরটি পরবর্তীতে অধিদপ্তর হিসেবে উন্নিত করা হয়। বর্তমানে সংস্থাটিতে ৩৫০ জন কাজ করছে।
চলচ্চিত্র ও প্রকাশনা অধিদপ্তর তথ্য মন্ত্রণালয়ের অধীনে বিভিন্ন গুরুত্বপূর্ণ কার্যবলী সম্পন্ন করে থাকে তার মধ্যে উল্লেখযোগ্য হলো চলচ্চিত্র ও প্রকাশনা বিষয়ে বিভিন্ন নথিপত্র সংগ্রহ করা, বাংলাদেশের সংবাদপত্রসমূহের নিবন্ধন, নামের ছাড়পত্র প্রদান, অন্যান্য প্রকাশনার নিবন্ধন এবং বাংলাদেশের প্রকাশনার ইতিহাসকে সংরক্ষণ এবং আঞ্চলিক পর্যায়ে সে সম্পর্কে সচেতনতা তৈরি।
হান্ড্রেড পার্সেন্ট লাভ

হান্ড্রেড পার্সেন্ট লাভ ২০১২ সালে মুক্তি পাওয়া ভারতের পশ্চিমবঙ্গের বাংলা ভাষার রোমান্টিক চলচ্চিত্র। এটি পরিচালনা করেন রবি কিনাগী। ২০০৭ সালের তেলুগু ভাষার চলচ্চিত্র "আদাভারি মাটালাকু আরধালে ভেরুলে" এর পুনর্নির্মাণ হিসেবে চলচ্চিত্রটি তৈরি করা হয়। চলচ্চিত্রের শ্রেষ্ঠাংশে অভিনয় করেন জিৎ এবং কোয়েল মল্লিক। ২০ শে জানুয়ারি ২০১২ সালে চলচ্চিত্রটি মুক্তি পায়।
"দ্য ইন্ডিয়ান এক্সপ্রেস" ও "টাইমস অব ইন্ডিয়া" উভয়েই জিৎ আর কোয়েলের প্রেমের প্রশংসা করে পজিটিভ রিভিউ প্রদান করে।
শর্মিলী আহমেদ

শর্মিলী আহমেদ (৮ মে ১৯৪৭—৮ জুলাই ২০২২) ছিলেন একজন বাংলাদেশী টেলিভিশন এবং চলচ্চিত্র অভিনেত্রী। ১৯৬৪ সালে তিনি অভিনয়ে কর্মজীবন শুরু করেছিলেন।
আহমেদ ১৯৬২ সালে রেডিওতে এবং ১৯৬৪ সালে চলচ্চিত্রে তার ক্যারিয়ার শুরু করেন। তিনি বাংলাদেশ টেলিভিশনের প্রথম ধারাবাহিক নাটক দম্পতিতে কাজ করেছেন। ১৯৭৬ সালে মোহাম্মদ মহসিন পরিচালিত আগুন নাটকে প্রথমবারের মত মায়ের ভূমিকা পালন করেছিলেন।
আহমেদ মুর্শিদাবাদের বেলুর চাক গ্রামে জন্মগ্রহণ করেন। তিনি রাজশাহী পিএন গার্লস হাই স্কুল থেকে ম্যাট্রিক পরীক্ষা পাস করেন।
আহমদের তানিমা নামের একটি মেয়ে আছে। তার ছোট বোন ওয়াহিদা মল্লিক জলি থিয়েটার অভিনয় করেন।
বাচসাস পুরস্কার
সিরিয়ায় স্বাস্থ্য

সিরিয়ায় স্বাস্থ্য বলতে বোঝায় সিরিয়ায় অবস্থিত নাগরিকদের শারীরিক অবস্থা, মৃত্যুর হার, চিকিৎসা সংক্রান্ত সুযোগ সুবিধা, হাসপাতাল ইত্যাদির একটি সামগ্রিক অবস্থা। সাম্প্রতিক বছরগুলোতে বর্তমানে ক্ষমতায় থাকা বাথ পার্টি সিরিয়ায় স্বাস্থ্যের দিকটি অধিক গুরুত্ব দিয়েছে এবং উন্নত করেছে। যদিও বর্তমানে চলতে থাকা গৃহযুদ্ধের কারণে অনেক হাসপাতাল ধ্বংস হয়ে যাচ্ছে বা ক্ষতিগ্রস্ত হয়েছে, বিশেষ করে নানান চিকিৎসার সরঞ্জাম ক্ষতিগ্রস্ত হয়েছে। ফলে সিরিয়ায় চিকিৎসার দিকটি খুব একটা উন্নত হচ্ছে না। তবুও, যুদ্ধহীন এলাকাগুলোতে, যেখানে সরকারের পূর্ণ নিয়ন্ত্রণ আছে, সেসব জায়গাগুলোতে সরকারি-বেসরকারি দুভাবেই চিকিৎসা এবং স্বাস্থ্যের দিকটির উন্নতি ঘটছে।
২০১৪ সালে, স্থুল আভ্যন্তরীণ উৎপাদনের ৩.৩ শতাংশ, সিরিয়ার স্বাস্থ্য ব্যয় থেকে এসেছে।
২০১৭ সালের জুলাই মাসে, সিরিয়ার জনসংখ্যা ছিল প্রায় ১৮,০২৮,৫৪৯ এবং ২০১৭ সালে, সিরিয়ার জনগণের গড় আয়ু ছিল ৭৫ বছর, যেখানে পুরুষদের গড় আয়ু ৭২ এবং মহিলাদের গড় আয়ু ৭৭, যা ১৯৬০ সালের গড় আয়ুর তুলনায় অনেক ভালো। কারণ ১৯৬০ সালে, সিরিয়ার জনগণের গড় আয়ু ছিল ৫২ বছর।
২০১৭ সালে, প্রাপ্ত বয়স্ক মানুষদের গড় স্থূলতা বিএমআই-এর মাপকাঠিতে ছিল ২৭.৮, ২০০৯ সালে ৫ বছরের কম বয়সী শিশুদের মধ্যে ১০% শিশু ছিল স্থূল বা মোটা। ২০১৬ সালে, সবচেয়ে স্থূলতার দেশসমূহের মধ্যে সিরিয়ার ক্রম ছিল ৩৫। ২০১৭ সালে বিশ্ব স্বাস্থ্য সংস্থা তালিকাটি প্রকাশ করে।
২০১৫ সালে, ৯৫.৭% মানুষ টয়লেট ব্যবহার করতে পারত এবং ৯০.১% মানুষ সুপেয় পানি পানের সুযোগ পেতো। বর্তমানে, সিরিয়ায় পানি দূষণের পরিমাণ বৃদ্ধি পাওয়ার কারণে স্বাস্থ্যব্যবস্থা এবং সুপেয় পানি কমে যাওয়ার আশঙ্কা দেখা দিয়েছে। বর্তমানে আলেপ্পোর কুয়েক নদী এবং ক্রন্তিস নদীর নিচের অংশের পানিতে অধিক পরিমাণে অ্যামোনিয়া, নিষিদ্ধ পদার্থ এবং অধিক মাত্রার বিওডি পাওয়া গিয়েছে। যা পানযোগ্য পানির সীমাকে অতিক্রম করেছে। এছাড়া সিরিয়ার উপকূলীয় অঞ্চলে, টিউবওয়েলগুলোতে অধিক পরিমাণে বিভিন্ন ধাতুর নাইট্রেট আয়ন, আ্যমোনিয়া পাওয়া গিয়েছে, সমুদ্রের লবণাক্ত পানি ভূগর্ভস্থ পানির সাথে মিশ্রিত হওয়ায় বিশুদ্ধ পানিও লবণাক্ত হয়েছে। এর কারণ হিসেবে খনন কাজ এবং মাত্রাতিরিক্ত সারের ব্যবহারকেই দায়ী করা হয়।
বিশেষ করে সিগারেট ও হুক্কাকে কেন্দ্র করে, সিরিয়ার জনগণের মধ্যে ধূমপান খুব ধীরে ধীরে বৃদ্ধি পাচ্ছে। সিরীয়রা প্রতিবছর নেশাজাতীয় দ্রব্যের পেছনে প্রায় ৬০০ মিলিয়ন ডলার খরচ করে। ২০১০ সালে, ২০% নারী এবং ৬০% পুরুষ ধূমপান করত। মোট জনসংখ্যার ৯৮% কোন না কোনভাবে ধূমপান দ্বারা ক্ষতিগ্রস্ত হতো।
সিরিয়ায় ১৮ বছরের কম বয়সীদের নেশাজাতীয় দ্রব্য কেনা সম্পূর্ণ নিষেধ।
জেমস রোলিন্স

জেমস রোলিন্স (; জন্ম: ২০ আগস্ট ১৯৬১) হলেন একজন মার্কিন থ্রিলার, মারপিটধর্মী রোমাঞ্চকর ও রহস্যোপন্যাস লেখক। গুহাভ্রমণ ও স্কুবা ডাইভিঙে তার দক্ষতা ও অভিজ্ঞতার কারণে তার অনেক উপন্যাসের গুহা ও জলের নিচের দৃশ্যপট এসেছে বারবার। জেমস ক্লেমেন্স ছদ্মনামেও তার কিছু ফ্যান্টাসি উপন্যাস প্রকাশিত হয়েছে, তন্মধ্যে রয়েছে "উইচ ফায়ার", "উইচ স্টর্ম", "উইচ ওয়ার", "উইচ গেট", "উইচ স্টার", "শ্যাডোফল" (২০০৫) ও "হিন্টারল্যান্ড" (২০০৬)।
রোলিন্সের জন্ম শিকাগোতে। তার পিতা লিবির ক্যানিং প্ল্যান্টে কাজ করতেন এবং তার মা ছিলেন সাত সন্তানের মা ও একজন গৃহিণী।
তার পাঠ শুরু হয় পার্কওয়ে সাউথ জুনিয়র হাই স্কুলে এবং তিনি তারপর পার্কওয়ে ওয়েস্ট হাই স্কুল থেকে ১৯৭৯ সালে গ্র্যাজুয়েট করেন। তার আন্ডারগ্র্যাজুয়েট ওয়ার্ক ছিলো বিবর্তনবাদী জীববিজ্ঞানের উপরে। তিনি ডক্টরেট ইন ভেটেনারি মেডিসিনের সাথে মিসৌরি বিশ্ববিদ্যালয় থেকে স্নাতক হন ১৯৮৫ সালে। তারপরই তিনি স্যাক্রেমেন্টো, ক্যালিফোর্নিয়ায় স্থানান্তরিত হন, যেখানে তিনি তার ভ্যাটেনারি অনুশীলন শুরু করেন। 
আগস্ট ২০১২ সালে, এক সাক্ষাতকারে তিনি জানান,
আবু বকরের পরিবার

আবু বকর (ঈসায়ী ৫৭৩–৬৩৪) ছিলেন নবী মুহাম্মাদের পর ইসলামের প্রথম খলিফা। তিনি ছিলেন নবী মুহাম্মাদের রাজনৈতিক উত্তরাধিকারী।
আবু বকর ছিলেন আবু কুহাফা ও উম্মুল খাইর সালমার পুত্র। তাঁর পিতা-মাতা উভয়েই মুসলিম হয়েছিলেন। আবু বকরের কোনো ভাই ছিল বলে জানা যায় না। তাঁর দুই বৈমাত্রেয় বোন ছিল। তাদের নাম উম্মু ফারওয়াহ ও কুরাইবাহ।
উম্মু ফারওয়াহ বিনতে আবি কুহাফাঃ প্রথম স্বামী আবু উমাইমাহ আল আযদীর ঘরে কন্যা উমাইমাহ এর জন্ম। এরপর তামিম আদ-দারির সাথে বিয়ে হয়। তাঁর সাথে তালাকের পর বিয়ে করেন আশ'আছ ইবনে কায়স আল-কিন্দীকে, সেই ঘরে তাঁর তিন পুত্র মুহাম্মাদ, ইসহাক, ইসমাইল ও দুই কন্যা হাবাবাহ ও কুরাইবাহ জন্ম গ্রহণ করেন।
কুরাইবা বিনতে আবি কুহাফাঃ তাঁর স্বামী ছিলেন প্রখ্যাত সাহাবী কায়স ইবনে সা'দ ইবনে উবাদাহ আল-আনসারী।
আবু বকর মোট ৪ বার বিয়ে করেছিলেন। ইসলাম গ্রহণের পূর্বে কুতাইলাহ এবং উম্মু রুমানকে, এবং ইসলামের গ্রহণের পরে ২ টি। কুতাইলাহ এর ইসলাম গ্রহণ নিয়ে মতবিরোধ আছে, জাহিলী যুগেই উক্ত মহিলাকে তালাক দেন। আবু বকরের ৪ স্ত্রীর মোট ৬ সন্তান ছিল, ৩ পুত্র ও ৩ কন্যা।
স্ক্রাইবাস

স্ক্রাইবাস () একটি ফ্রি ডেস্কটপ প্রকাশনা এপ্লিকেশন। এটার ভিত্তি হলো ফ্রি কিউটি টুলকিট, যার নেটিভ সংস্করণ ইউনিক্স, লিনাক্স, ম্যাক ওএস, হাইকু, মাইক্রোসফট উইন্ডোজ, ওএস/২ ও বিএসডির জন্যে পাওয়া যায়। এ ডেস্কটপ প্রকাশনা প্যাকেজে বিভিন্ন ফ্রি প্রোগ্রাম অন্তর্ভুক্ত রয়েছে। 
স্ক্রাইবাস লেআউট, টাইপসেটিং, ও প্রোফেশনাল মানের ইমেজ-সেটিং ইকুয়েপমেন্টে প্রস্তুতির জন্যে ডিজাইন করা হয়েছে। এটি এনিমেটেড এবং সক্রিয় পিডিএফ ফাইল তৈরী করতে পারে। সংবাদপত্র, সংবাদলীপি, পোস্টার, বই, পুস্তিকা অনেককিছু লেখার কাজে এটি ব্যবহৃত হয়।
স্ক্রাইবাস সম্পর্কে বিভিন্ন ভাষায় বই রয়েছে, যার মধ্যে আছে ১.১৩ সংস্করণের জন্যে অফিশিয়াল নির্দেশিকা।
উমরের পরিবার

উমর ইবনে খাত্তাব (ঈসায়ী ৫৭৭-৬৪৪), উমার আল ফারুক নামেও পরিচিত, ফারুক অর্থ সত্য মিথ্যার পার্থক্যকারী। তিনি ছিলেন কুরাইশ বংশের বনু আদি গোত্রের সন্তান। তিনি ছিলেন ইসলামের দ্বিতীয় খলিফা।
উমারের অনেক আত্মীয় ইসলামের গুরুত্বপূর্ণ সাহাবা ছিলেন। তাঁর কন্যা হাফসা বিনতে উমর ছিলেন উম্মুল মু'মিনীন। এছাড়া তাঁর পুত্র আব্দুল্লাহ ইবনে উমর একজন বিশিষ্ট সাহাবী ছিলেন।
মেলিসা বেনোইস্ট

মেলিসা মেরি বেনোইস্ট (; ফরাসি: "মেলিসা বেনোয়া", জন্ম অক্টোবর ৪, ১৯৮৮) একজন আমেরিকান অভিনেত্রী, সংগীতশিল্পী, ও নৃত্যশিল্পী। তিনি মঞ্চে, এবং টেলিভিশন ও চলচ্চিত্র এ অভিনয় করেন। সুপারগার্ল টিভি সিরিজে সুপারগার্ল চরিত্রে অভিনয়ের জন্যে তিনি সমাধিক পরিচিত (২০১৫-বর্তমান)।
ফক্স মিউজিক্যাল কমেডি ড্রামা সিরিজ গ্লিতে মার্লি রোজ চরিত্রে অভিনয়ের মাধ্যমে তিনি সবার নজরে আসেন। হুইপ্ল্যাশ, ড্যানি কোলিন্স, দ্য লঙ্গেস্ট রাইড, প্যাট্রিয়োটস ডে, লোরাইডার্স এবং সান ডগস চলচ্চিত্রে তাকে দেখা গেছে।
রুদ্রা: বুম চিক চিক বুম

রুদ্রা: বুম চিক চিক বুম বা রুদ্রা হলো একটি ভারতীয় এনিমেশন টেলিভিশন ধারাবাহিক। এটি নিকেলোডিয়ন চ্যানেলে ১১ জুন ২০১৮ থেকে সম্প্রচার শুরু হয়। এটি প্রযোজনা করে গ্রীন গোল্ড এনিমেশন। ধারাবাহিক শো'টি ৯ বছরের একজন বালক সম্পর্কিত, যে কি না ম্যাজিক শেখার চেষ্টা করে। এটি ভারতের হিন্দি, তামিল, তেলুগু, কন্নড় এবং বাংলা ভাষাতেও সম্প্রচারিত হয়ে থাকে। এটির পরিচালক রিশি চাদ এবং সুমিত দাস। গানের সুরকার শিমাব সেন।
ধারাবাহিকটির আবহ সঙ্গীতটি লেখেন গুলজার, সুর করেন শিমাব সেন এবং কণ্ঠ দেন আরহান হোসাইন।
পাকিস্তান তেহরিক-ই-ইনসাফ

পাকিস্তান তেহরিক-ই-ইনসাফ (পিটিআই) (উর্দু: پاکستان تحريک انصاف, "বিচারের জন্য পাকিস্তান আন্দোলন") পাকিস্তানের একটি কেন্দ্রীয় রাজনৈতিক দল। দলটি ১৯৯৬ সালে সাবেক আন্তর্জাতিক ক্রিকেট অধিনায়ক এবং পাকিস্তানের সাবেক প্রধানমন্ত্রী ইমরান খান দ্বারা প্রতিষ্ঠিত। ২০১৮ সাধারণ নির্বাচন, পিটিআই ক্ষমতাসীন জোটের জাতীয় পরিষদের বৃহত্তম দল।
দলটি একটি কল্যাণময় রাষ্ট্র তৈরির লক্ষ্য প্রতিষ্ঠা লাভ করেছে, যেখানে নাগরিক শিক্ষা, স্বাস্থ্য এবং নাগরিকদের কর্মসংস্থানের বিকাশ ঘটে। এটি চিন্তার স্বাধীনতা এবং পাকিস্তানের ধর্মীয় বৈষম্যের অবসান ঘটাচ্ছে।
ইমরান খান ২০০২ সালে সাধারণ নির্বাচনে একটি আসন জয় করেছিলেন। তারপর ২০০৮ সালের সাধারণ নির্বাচনে দলটিকে বয়কট করা হয়। কিন্তু ২০১৩ সালে নির্বাচনে ৭.৫ মিলিয়ন ভোট পেয়েছে এবং ৩৪ টি আসন জয়ী করেছে। ২০১৮ সালের নির্বাচনে ১৬.৯ মিলিয়ন ভোট পেয়েছিল, পাকিস্তানের ইতিহাসে যে কোনো রাজনৈতিক দলের পক্ষে সবচেয়ে বেশি। দলটি জাতীয় পর্যায়ে সরকার এবং খাইবার পাখতুনখোয়া ও পাঞ্জাব প্রদেশগুলোকে পরিচালনা করে। এটি বেলুচিস্তানে জোট সরকারের একটি অংশ এবং সিন্ধু সর্বাধিক বিরোধী দল হিসেবে কাজ করে।
১৯৯৬ সালের ২৫শে এপ্রিল তারিখে পাকিস্তানের লাহোরে পাকিস্তান তেহরিক-ই-ইনসাফ প্রতিষ্ঠিত হয়েছিল। প্রাথমিকভাবে একটি সমাজতান্ত্রিক আন্দোলনের নামে প্রতিষ্ঠিত হয়েছিল। জুন ১৯৯৬ সালে ইমরান খানের নেতৃত্বে পাকিস্তান তেহরিক-ই-ইনসাফের প্রথম কেন্দ্রীয় কার্যনির্বাহী কমিটি গঠিত করা হয়েছিল, যার মধ্যে ছিলেন নঈমুল হক, আহসান রশিদ, হাফিজ খান, মুওহাহিদ হোসেন, মাহমুদ আওয়ান এবং নওশারওয়ান বুরকি প্রতিষ্ঠাতা সদস্য ছিলেন। ইমরান খান পিটিআই দল চালু করে পাকিস্তানের জনগণের প্রকৃত আকাঙ্ক্ষার প্রতিনিধিত্ব করেছিলেন।
পাকিস্তান তেহরিক-ই-ইনসাফের সংবিধান লাহোরের কেন্দ্রীয় নির্বাহী কমিটির দ্বারা ২৪ জানুয়ারি ১৯৯৯ তারিখে অনুমোদিত হয়েছিল। ২০০২ সালের অক্টোবরে, ইমরান খান জাতীয় নির্বাচনে অফিস দখল করেন এবং নিজের শহর মিয়ানওয়ালীর জন্য সংসদ সদস্য (এমপি) হন। তবে, পাকিস্তানের সম্পূর্ণ রাজনৈতিক আদেশের গভীরভাবে সমালোচনামূলক ছিল, যা তিনি পাকিস্তানের প্রতিষ্ঠিত নীতির অন্যতম দুর্নীতিগ্রস্ত, অদক্ষ এবং নৈতিকভাবে অসহায় মনে করেছিলেন। প্রতিবাদে, খান তার রাজনৈতিক দলের সচেতনতা বাড়ানোর জন্য একটি তৃণমূল প্রচারণা শুরু করেন।
পাকিস্তান তেহরিক-ই-ইনসাফের এজেন্ডা একটি আধুনিক ইসলামী প্রজাতন্ত্রকে আলোকিত করে, যা সম্প্রদায়ের সহযোগিতায় ব্যক্তিদের কল্যাণকে সমর্থন করে। পিটিআই সকল ধর্মীয়, জাতিগত সম্প্রদায়ের রাজনৈতিক স্থিতিশীলতা, সামাজিক সম্প্রীতি ও অর্থনৈতিক সমৃদ্ধির পথে পাকিস্তানকে প্রতিষ্ঠা করতে চায়।
সাংহাই মেট্রো

সাংহাই মেট্রো () সাংহাই মহানগরের একটি দ্রুতগামী রেল ব্যবস্থা, যা শহুরে এবং শহরতলি রেল ব্যবস্থা দ্বারা ১৬টি পৌর জেলার ১৩ টিতে এবং জিয়াংসু প্রদেশের কুয়ানানের হুচুয়াও শহরের রেল পরিষেবা প্রদান করে। সাংহাই মেট্রো ব্যবস্থা রেলপথ দৈর্ঘ্য অনুযায়ী বিশ্বের বৃহত্তম দ্রুতগামী রেল পরিবহন ব্যবস্থা। ১৯৮৬ সালে পূর্ণ আকারের নির্মাণ কাজ শুরু হওয়ার সাথে সাথে ১৯৯৩ সালে মেট্রো ব্যবস্থাটির উদ্বোধন করা হয়। বেইজিং সাবওয়ে ও থিয়েনচিন মেট্রোর পরে সাংহাই মেট্রো চীনের তৃতীয় প্রাচীন দ্রুতগামী গণপরিবহন ব্যবস্থা। ২০১০ সালের সাংহাই ওয়ার্ল্ড এক্সপো-এর আগের বছরগুলোতে মেট্রো ব্যবস্থাটির রেলপথের দৈর্ঘ্য উল্লেখযোগ্যভাবে বৃদ্ধি পেয়েছে এবং ২০১৮ সালের মার্চ মাসে এটির সাম্প্রতিকতম সম্প্রসারণগুলো খোলা হয়েছে। সাংহাই মেগলেভ ট্রেন, চাংচিয়াং ট্রাম এবং সাংহাই থেকে চিনশানের মধ্যে চীন রেলওয়ে-পরিচালিত কম্যুটার রেল পরিষেবাগুলো সাথে সাংহাই মেট্রো "সাংহাই মেট্রোপলিটন রেল ট্রানজিট নেটওয়ার্কের" বৃহত্তম অংশ। সাংহাইয়ের অন্যান্য প্রকার বা ধরনের গণপরিবহন ব্যবস্থা সাথে মেট্রো ব্যবস্থাটিকে একত্রিত করা হয়।
সাংহাই মেট্রো ব্যবস্থাটির রেলপথের মোট দৈর্ঘ্য ৬৪৪ কিলোমিটার (৪০০ মাইল) এবং এটি বর্তমানে বিশ্বের দীর্ঘতম দ্রুত গণপরিবহন ব্যবস্থা। এটি ১৬ টি রেলপথের সাথে ৩২৩টি স্টেশন নিয়ে স্টেশন সংখ্যার নিরিখে বিশ্বের দ্বিতীয় বৃহত্তম মেট্রো ব্যবস্থা। ২০১৭ সালে ৩.৫৩ বিলিয়ন মেট্রো ট্রেন পরিষেবা প্রদান করে, এটি বার্ষিক যাত্রী পরিবহনের হিসেবে বিশ্বের দ্বিতীয় স্থানে রয়েছে। এটি ২০১৮ সালের ২১শে সেপ্টেম্বর ১২.৫০ মিলিয়ন যাত্রী পরিবহন করেছিল। প্রতি কর্মদিবসে গড়ে ১০ মিলিয়নেরও বেশি লোক এই দ্রুত গণপরিবহন ব্যবস্থাটি ব্যবহার করে।
১৬ অক্টোবর ২০১৩ সালে চিয়াংসু প্রদেশের খুনশান পর্যন্ত "লাইন ১১"-এর সম্প্রসারণের সাথে সাথে সাংহাই মেট্রো চীনের দীর্ঘতম দ্রুত গণপরিবহন ব্যবস্থা হয়ে ওঠে এবং কুয়াংফো মেট্রোর পরে এটি দুটি প্রাদেশের মধ্যে মেট্রো পরিষেবা প্রদানকারী দ্বিতীয় মেট্রো ব্যবস্থা এবং দ্বিতীয় আন্তনগর (ইন্টারসিটি) মেট্রো ব্যবস্থা। সাংহাইয়ের মেট্রো ব্যবস্থার সাথে সুচৌ মেট্রো ব্যবস্থার সংযোগ স্থাপনের পরিকল্পনার সক্রিয় পর্যালোচনা চলছে। সাংহাই মেট্রো লাইন ১১ এবং সুচৌ মেট্রো লাইন ৩-এর মধ্যে সংযোগকারী প্রথম লাইনটি ২০২৪ সালে সম্পন্ন করা হবে। উচ্চাভিলাষী সম্প্রসারণ পরিকল্পনা অনুযায়ী ২০২৫ সালের মধ্যে সাংহাই মেট্রো ব্যবস্থায় ২৫টি রেলপথ সহ মোট ১,০০০ কিলোমিটার (৬২০ মাইল) রেলপথ নির্মাণ করা হবে। এই পরিকল্পনা সম্পূর্ণ হওয়ার পরে সাংহাইয়ের কেন্দ্রীয় এলাকায় প্রতিটি স্থানে একটি পাতাল রেল স্টেশনের জন্য ৬০০ মিটারের (২,০০০ ফুট) মতো স্থান থাকবে।
দ্য বাংলাদেশ টুডে

দ্য বাংলাদেশ টুডে ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটির মুদ্রণ সংখ্যা ইংরেজি ভাষায় প্রকাশিত হলেও অনলাইনে বাংলা ও ইংরেজি দু ভাষাই রয়েছে। ২৬শে জানুয়ারি ২০০২ সালে পত্রিকাটি ঢাকা থেকে প্রথম প্রকাশিত হয়। বর্তমানে জোবায়ের আলম পত্রিকাটির সম্পাদক ও প্রকাশকের দায়িত্ব পালন করছেন।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ২২,৫০০ কপি।
দ্য নিউজ টুডে

দ্য নিউজ টুডে ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটির মুদ্রণ সংখ্যা ঢাকার ইত্তেফাক ভবনের সিটি পাবলিশিং হাউজ থেকে প্রকাশিত হয়। প্রাইম মাল্টিমিডিয়া লিমিটেডের পক্ষে এমে খালেক প্রত্রিকাটি প্রকাশ করছেন। বর্তমানে মোসলেম উদ্দিন আহমেদ পত্রিকাটির সম্পাদকের দায়িত্ব পালন করছেন।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, "দ্য নিউজ টুডের" প্রচলন সংখ্যা ২৪,০১০ কপি।
মিঠু মুখার্জি (অভিনেত্রী)

মিঠু মুখার্জী () হলেন হিন্দি ও বাঙালি সিনেমাতে অভিনয় করেছেন এমন একজন প্রাক্তন ভারতীয় অভিনেত্রী। ১৯৭২ সালে তিনি চিত্তো বোসের পরিচালিত বাঙালি চলচ্চিত্র ""শেষ পর্ব " -" এ আত্মপ্রকাশ করেন ।দীনেন গুপ্তের "মর্জিনা আবদুল্লাহ"(১৯৭৩)"-"য় মর্জিনার ভূমিকা পালন করার পর তিনি "নিশিকন্যা" (১৯৭৩), "মৌচাক" (১৯৭৫), "স্বয়ংসিদ্ধা" (১৯৭৫)",","হোটেল স্নো ফক্স" (১৯৭৬), "ভাগ্যচক্র" (১৯৮০) এবং "সন্ধি" (১৯৮০)"-র" মতো বাংলা চলচ্চিত্রে অভিনয় করেন। দুলাল গুহের "খান দোস্ত" (১৯৭৬)-র মাধ্যমে তার বলিউডের অভিষেক ঘটে। বক্স অফিসে তার "দুজনে" (১৯৮৪) ছবি বাণিজ্যিকভাবে ব্যর্থ হলে, তিনি ছয় বছর অবসর যাপন করেন এবং চন্দ্র বারোটের বাণিজ্যিকভাবে সফল নাট্য চলচ্চিত্র "আশ্রিতা (১৯৯০)"-র মাধ্যমে রূপালি পর্দায় ফিরে আসেন।
মুখার্জি ১৯৭২ সালে চিত্ত বোস পরিচালিত বাংলা"শেষ পর্ব" নির্মিত বাংলা ছবিতে আত্মপ্রকাশ করেন। এরপর দীনেন গুপ্তর মর্জিনা আবদুল্লা ছবিতে তীক্ষ্ণবুদ্ধি মর্জিনার চরিত্রে অভিনয় করে মিঠু তারকাখ্যাতি অর্জন করেন।এরপর তিনি আশুতোষ মুখার্জির নিশিকন্যা (১৯৭৩) চলচ্চিত্রে অভিনয় করেন।
১৯৭৫ সালে মৌচাক ও স্বয়ংসিদ্ধার মত প্রশংসনীয় দুটি বক্স অফিস হিট ছবিতে তিনি অভিনয় করেন। রঞ্জিত মল্লিক-এর বিপরীতে উভয় চলচ্চিত্রে তিনি অভিনয় করেন। দুলাল গুহর খান দোস্ত চলচ্চিত্র দিয়ে তিনি বলিউডে প্রবেশ করেন। কিন্তু এরপর তিনি বাসু চ্যাটার্জী-র চলচ্চিত্রেই নিজেকে সীমাবদ্ধ রেখেছিলেন। ১৯৭৭ সালে তিনি সফেদ ঝুট চলচ্চিত্রে অভিনয় করেন। ১৯৯০ সালে তিনি চন্দ্র বারোতের আশ্রিতা চলচ্চিত্রের মধ্য দিয়ে প্রত্যাবর্তন করেন।
থিয়েনচিন মেট্রো

থিয়েনচিন মেট্রো বা থিয়েনচিন রেলপরিবহন ব্যবস্থা থিয়েনচিন শহরে দ্রুত রেলপরিবহন ব্যবস্থা, যা বেইজিংয়ের পরে গণচীনের মূলভূখন্ডে চালু হওয়া দ্বিতীয় প্রাচীন ভূগর্ভস্ত রেল ব্যবস্থা। ১৯৮৪ সালে চালু হওয়া এই মেট্রো ব্যবস্থাটি ৫টি সক্রিয় লাইন এবং ১১৩টি স্টেশনসহ ১৬২.৮ কিলোমিটার (১০১.২ মাইল) বিস্তৃত রেলপথ নিয়ে গঠিত, তবে বর্তমানে ব্যবস্থাটিকে প্রসারিত করা হয়েছে। লাইনগুলো দুটি পরিবহন সংস্থার দ্বারা পরিচালিত হয়। সংস্থা দুটি হল "থিয়েনচিন মেট্রো গ্রুপ কো লিমিটেড" এবং "বিনহাই ম্যাস ট্রানজিট ডেভলপমেন্ট কো লিমিটেড"। এই সংস্থা দুটি প্রধানত শহরের কেন্দ্রস্থলে লাইন পরিচালনা করে এবং পরবর্তীতে বিইনহাই নিউ এরিয়া এবং থিয়েনচিন অর্থনৈতিক ও প্রযুক্তিগত উন্নয়ন এলাকা'য় (টেডা) লাইন পরিচালনা শুরু করেছে। ২০১৭ সালে সংস্থা দুটি একত্রিত হয়ে "থিয়েনচিন রেল ট্রানজিট গ্রুপ কোং" (টিআরটি) গঠন করে।
থিয়েনচিন চীনের একটি অন্তর্দেশীয় বন্দর ও একটি বাণিজ্যিক শহর হিসেবে গড়ে উঠেছে। ১৯৪৯ সালে পিপলস রিপাবলিক প্রতিষ্ঠার পর, সড়কগুলোতে যানবাহন সংখ্যা উল্লেখযোগ্যভাবে বৃদ্ধি পেয়েছিল, যা দূষণ সৃষ্টি করেছিল। এই সমস্যাগুলো দূর করতে, পরিবহন কর্তৃপক্ষ পুরানো ট্রাম ব্যবস্থাটি বন্ধ করার এবং দ্রুতগামী গণ পরিবহন ব্যবস্থা চালু করার সিদ্ধান্ত নিয়েছিল।
যাহোক, খরচ বেশি হওয়ার কারণে ১৯৭০ সাল পর্যন্ত মেট্রো ব্যবস্থাটির নির্মাণকাজ শুরু হয়নি। প্রথম বিভাগটি ৩.৬ কিলোমিটার (২.২ মাইল) ট্র্যাক ও ৪টি স্টেশন (শিনহুলু, ইংখৌতাও, আনশানতাও এবং হাইকুয়ানকসি) নিয়ে বিস্তৃত এবং এটি ১৯৭৬ সালের ফেব্রুয়ারি নাগাদ সম্পন্ন হয়। দ্বিতীয় বিভাগটির কাজ অতিরিক্ত ১.৬ কিলোমিটার (০.৯৯ মাইল) ট্র্যাক এবং শিনানচিয়াও এবং এরউয়েইলু স্টেশন নিয়ে ১৯৮০ সাল নাগাদ সম্পন্ন হয়। নির্মাণ শুরু হওয়ার পর মোট ৭.৪ কিলোমিটার (৪.৬ মাইল) ট্র্যাক ও ৮টি স্টেশনসহ ২৮ ডিসেম্বর ১৯৮৪ সালে এই লাইনের পরিষেবা শুরু হয়।
লাইন-১ পুরানো পৃষ্ঠতল-স্তরের লাইনের উপর নির্মিত এবং এটি ২২টি স্টেশন ও ২৬.২ কিলোমিটার (১৬.৩ মাইল) দীর্ঘ রেলপথসহ ২০০৬ সালে চালু করা হয়েছিল। ২৮ ডিসেম্বর ২০১৬ সালে শাংলিন স্টেশনের উন্নয়নের কারণে লাইনটি বন্ধ ছিল। পুরানো রোলিং স্টক (ডিকেজেড৯ সিরিজ) একই সময়ে প্রতিস্থাপিত হয়েছিল।
১ জুলাই ২০১২ সালে পরীক্ষামূলকভাবে পরিচালনার জন্য লাইন ২ চালু করা হয়। জিয়াংউদোডো স্টেশনে একটি কাঠামোগত দুর্ঘটনার কারণে ২২ জুলাই ২০১২ সাল থেকে ২৮ আগস্ট ২০১৩ সাল পর্যন্ত "লাইন ২" দুটি পৃথক বিভাগ হিসেবে পরিচালিত হয়েছিল। দুর্ঘটনা গ্রস্ত স্টেশনটি পুনঃনির্মাণের পর খোলা হয়েছিল। বর্তমানে লাইন ২ মোট ১৯টি স্টেশনসহ ২২.৭ কিমি (১৪.১ মাইল) দীর্ঘ রেলপথ নিয়ে গঠিত।
শম্পা রেজা

শম্পা রেজা একজন বাংলাদেশী অভিনেত্রী এবং মডেল।
রেজা চার বছর বয়সে গাওয়া শুরু করেন। তিনি হলিক্রস উচ্চ বালিকা বিদ্যালয় ও বিএএফ শাহীন কলেজ ঢাকায় অধ্যয়ন করেন। ১৯৭৬ সালে বিশ্বভারতী বিশ্ববিদ্যালয় পড়াশোনা করার জন্য শান্তিনিকেতনে গিয়েছিলেন।
১৯৭৫ সালে যখন তিনি ১০ম শ্রেনিতে ছিলেন, তখন তার অভিনয় জীবন শুরু হয়েছিল। সেলিম আল দীন পরিচালিত অস্ত্রোতগন্ধ নাটকটিতে অভিনয় করে সাফল্য অর্জন করেন। তিনি বাংলাদেশ মুক্তিযুদ্ধের ভিত্তিতে ২০১৬ সালের রিনা ব্রাউন চলচ্চিত্রে অভিনয় করেন। রেজা ২০১১ সালে প্রথম গেরিলা চলচ্চিত্রে অভিনয় করেন। ২০১২ সালের জানুয়ারিতে দ্য ডেইলি স্টার পত্রিকা তাকে শোবিজ ফ্যাশন আইকন ঘোষণা করে।
শম্পা রেজা ২০২১ সালে পদ্নাপুরান সিনেমার জন্য জাতীয় চলচ্চিত্র পুরস্কার শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার বিভাগে পুরস্কার লাভ করেন
রেজার দুই ছেলে যাদের নাম ধ্রুব ও তিয়াশ। তার বর্তমান স্বামী সৈয়দ তপন হক।
তিনি আনন্দ নিকেতন স্কুল এবং রোদেলা চটোরের প্রতিষ্ঠাতা, যেখানে তিনি শিশুদের ভারতীয় শাস্ত্রীয় সঙ্গীত শিক্ষা দিয়ে থাকেন।
সিরিয়ায় মানবাধিকার

আন্তর্জাতিকভাবে সিরিয়ায় মানবাধিকারের দিকটি কিছুটা খারাপ হিসেবেই গণ্য করা হয়। ১৯৬৩ সাল থেকে ২০১১ সালের এপ্রিল পর্যন্ত সিরিয়ায়একটি জরুরি অবস্থা জারি ছিল, যার ফলে সশস্ত্র বাহিনী তাদের ইচ্ছেমতো গ্রেপ্তার ও আটক করতে পারত।
১৯২০-এর দশক থেকে ১৯৪৬ সাল পর্যন্ত সিরিয়া এবং লেবাননে ফরাসীরা শাসন করেছে।
সিরিয়ার গ্রেট রিভোল্টের সময় ফরাসি সেনাবাহিনী দামেস্ক ও এর গ্রামাঞ্চলে নিজেদের কর্তৃত্ব প্রতিষ্ঠা করে। এসময় তারা ৭,০০০ বিদ্রোহীদের মেরে ফেলে এবং আরো ১০০,০০০ নিরপরাধ মানুষকে ঘরছাড়া করে। ১৯২৬ সালে, দামেস্কের মিলিটারি কোর্ট কারণ দর্শানো ছাড়াই ৩৫৫ জন সিরীয়কে মৃত্যুদণ্ড দেয়। আবসান্তিয়াতে শতাধিক সিরীয়কে মৃত্যুদণ্ড দেয়া হয়। এছাড়াও বিভিন্ন মেয়াদে কারাদন্ড দেয়া হয়, এমনকি কঠোর পরিশ্রমের ভিত্তিতে যাবজ্জীবন কারাদন্ডও দেয়া হয়।
সিরিয়ায় ইহুদীরা অনেক আগ থেকেই বৈষম্যের শিকার হয়ে আসছে। বিশেষ করে ১৯৪৮ সালে ইসরায়েল সৃষ্টির পর থেকে। ১৯৪৮ সালে, ইহুদীরা দেশত্যাগ করতে পারত না এবং তাদের কোন সম্পদ বিক্রয় করতে পারত না। ১৯৫৩ সালে, সকল ইহুদীদের ব্যাংক একাউন্ট জব্দ করা হয়। ১৯৫৪ সালে, ইহুদীরা অস্থায়ীভাবে দেশের বাইরে যেতে পারত কিন্তু তাদের সকল সম্পদ সরকারের কাছে জমা দিয়ে যেতে হত। ১৯৬৪ সালের মার্চে, ইহুদীরা তাদের বাসস্থান থেকে -এর বেশি দূর যেতে পারত না। ইহুদীরা সরকার বা ব্যাংকে কোন চাকুরি করতে পারত না এবং গাড়ি চালানোর লাইসেন্স তাদের দেওয়া হত না। এমনকি তারা কোন সম্পদ কিনতে পারত না। যদিও ইহুদীরা দেশের বাইরে যেতে পারত না, তার বিশেষ শর্তে বাণিজ্যিক ও চিকিৎসার উদ্দেশ্যে বাইরে যেতে পারত। এই শর্তগুলোর মধ্যে একটি হল, যদি কোন ইহুদী বাইরের দেশে যাওয়ার অনুমতি পায় সরকারের কাছে তাকে ৩০০-১০০০ ডলারের জামানত রেখে যেতে হবে। আরেকটি হল, তাদের পরিবারের সদস্যদের জব্দ করে রাখা হতো যেন তারা আবার ফিরে আসে।
২০১৭ সালের এপ্রিলে, ইউএস নেভি সিরিয়ার একটি এয়ার বেসের বিপক্ষে মিসাইল আক্রমণ করে এবং এটি সিরিয়ার নিরপরাধ মানুষের ওপর রাসায়নিক অস্ত্রের ব্যবহার করা হয়।
সিরিয়াতে লাগামহীনভাবে গ্রেপ্তার করা, পক্ষপাতদুষ্ট বিচার এবং দোষী সাব্যস্ত ব্যক্তিকে দীর্ঘদিন ধরে আটক রাখার একটি বিস্তৃত ইতিহাস রয়েছে। হাজার হাজার রাজনৈতিক কারণে কারাদন্ডে দন্ডিতরা এখনো আটক রয়েছে। তাদের বেশিরভাগই নিষিদ্ধ দুটি রাজনৈতিক দল মুসলিম ব্রাদারহুড ও কমিউনিস্ট পার্টির সদস্য। ২০০০ সালের জুন পর্যন্ত, রাষ্ট্রপতি আল-আসাদ দীর্ঘদিন ধরে আটক থাকা ৭০০ জন রাজনৈতিক আসামীদের মুক্ত করে দেন। যদিও ৪০০০ রাজনৈতিক আসামী তখনও কারাবন্দী ছিল। তাদের ঠিক কি কারণে আটক করে রাখা হয়েছে বা গ্রেপ্তার করা হয়েছে, এ ব্যাপারে কর্তৃপক্ষ কোন কারণ দর্শায়নি। ১৯৮০-এর দশকে এবং ১৯৯০-এর দশকে প্রায় ১৭,০০০ লেবাননের নাগরিক এবং ফিলিস্তিনের নাগরিক গুম হয়ে যায়। মনে করা হয়, সিরিয়াতে তাদের কারাবন্দী করা হয়েছে। যদিও সিরিয়ার সরকার কোন দায় স্বীকার করেনি। ২০০৯ সালে, প্রায় কয়েক শত মানুষকে রাজনৈতিক কারণে গ্রেপ্তার ও কারাবন্দী করা হয়। মনে করা হয়, আটককৃত মানুষদের মধ্যে ১৭ জনকে মিলিটারি পুলিশ মেরে ফেলেছে। এছাড়া, নিয়মিতভাবে, সিরিয়াতে মানবাধিকার কর্মীদের নজরে রাখা হয় এবং ক্ষেত্রবিশেষে কারাবন্দীও করা হয়।
সুলতান ইদ্রিস পেনডিডিকান বিশ্ববিদ্যালয়

সুলতান ইদ্রিস শিক্ষা বিশ্ববিদ্যালয় (; সংক্ষেপে ইউ.পি.এস.আই ; Jawi: اونيۏرسيتي ڤنديديقن سلطان إدريس) মালয়েশিয়ার পেরাক প্রদেশের তানজুং মালিম শহরে একটি সরকারি বিশ্ববিদ্যালয়। এটি ১৯২২ সালে টিচার্স কলেজ হিসবে প্রতিষ্ঠিত হয়, এই বিশ্ববিদ্যালয়টি মালয়েশিয়ার উচ্চতর শিক্ষার প্রাচীনতম শিক্ষাপ্রতিষ্ঠানগুলোর মধ্যে অন্যতম।
মালয়েশিয়ার উচ্চশিক্ষার জন্য প্রাচীনতম এই বিশ্ববিদ্যালয়টি ১৯২২ সালে টিচার্স কলেজ হিসেবে প্রতিষ্ঠিত হয়েছিল। সরকারি বিশ্ববিদ্যালয়গুলোর মধ্যে অন্যতম এই বিশ্ববিদ্যালয়টির নামকরণ করা হয় তৎকালীন সুলতান ইদ্রিসের নামানুসারে। স্নাতক, স্নাতকোত্তর, ডক্টরেট এবং বিশেষ ডিগ্রিসহ শতাধিক প্রোগ্রাম পরিচালনা করে থাকে বিশ্ববিদ্যালয়টি। ভাষা, শিল্প-সংগীত, কগনিটিভ বিজ্ঞান ও হিউম্যান ডেভেলপমেন্ট, বিজ্ঞান-প্রযুক্তি, তথ্য ও যোগাযোগ প্রযুক্তি, ব্যবসা ও অর্থনীতি, খেলাধুলাবিজ্ঞান ও সামাজিক বিজ্ঞান, মানবিকসহ বিভিন্ন অনুষদনিয়ে গঠিত এই বিশ্ববিদ্যালয়ের শিক্ষা কার্যক্রম। বিশ্ববিদ্যালয়টি গত কয়েক বছর ধারাবাহিকভাবে মালয়েশিয়ার শীর্ষ বিশ্ববিদ্যালয়গুলোর মধ্যে নিজের অবস্থান তৈরি করে নিয়েছে।
প্রায় ২০০ একর জামির উপর অত্যন্ত মনোরম ও প্রাকৃতিক পরিবেশে তাঞ্জুং মালিম শহরে বিশ্ববিদ্যালয়টির দৃষ্টিনন্দন মূল ক্যাম্পাসটি গড়ে উঠেছে। ক্যাম্পাসের মনোরম, শান্ত, সবুজ ও প্রাকৃতিক পরিবেশে শিক্ষার্থীদের পাঠদান করা হয়ে থাকে। বিশ্ববিদ্যালয়ে রয়েছে নিজস্ব সুপরিসর হোস্টেল ব্যবস্থা। এই ক্যাম্পাসটি সুলতান আবদুল জলিল শাহ বা পুরাতন ক্যাম্পাস হিসেবে পরিচিত। এই ক্যাম্পাসেই রয়েছে উপাচার্যের কার্যালয়, ই-লার্নিং ভবন, আর্ট ভবন, ইন্টারন্যাশনাল অ্যাফেয়ার্স ভবন, স্টেডিয়ামসহ আরো নজর কাড়া স্থাপনা।
এছাড়া প্রোটন সিটিতে গড়ে ওঠা নতুন ক্যাম্পাস পুরাতন ক্যাম্পাস থেকে পাঁচ কিলোমিটার দূরে পাহাড়ের পাশে ৮০০ একর জায়গা জুড়ে অবস্থিত। এই ক্যম্পাসটি সুলতান আজলান শাহ ক্যাম্পাস নামে পরিচিত। এই ক্যাম্পাসে রয়েছে স্নাতক সম্মান ডিগ্রীর সকল অনুষদ, ক্যাফেটেরিয়া, মিলনায়তন ও কারুকার্যখচিত বিশাল মসজিদ।
অনুষদ গুলোর মধ্যে রয়েছে:
সুলতান ইদ্রিস পেনডিডিকান বিশ্ববিদ্যালয়ে সেমিস্টার পদ্ধতিতে ডিপ্লোমায় ছয় সেমিস্টার, ব্যাচেলরে আট ও মাস্টার্সে তিন সেমিস্টার, এমবিএতে চার সেমিস্টার ও পিএইচডির ছয়টি সেমিস্টারে শিক্ষা কার্যক্রম পরিচালিত হয়ে থাকে। সুলতান ইদ্রিস পেনডিডিকান বিশ্ববিদ্যালয়ে ডিপ্লোমা ভর্তির জন্য এস.এস.সি.তে জিপিএ ৩ অথবা ও-লেভেলে কমপক্ষে পাঁচটিতে "সি" গ্রেড থাকতে হবে। ব্যাচেলরে ভর্তির জন্য এসএসসি ও এইচএসসিতে সর্বনিম্ন জিপিএ ৩ করে থাকতে হবে। মাস্টার্সে ভর্তির জন্য ব্যাচেলরে সিজিপিএ ২.৭৫ থাকতে হবে।
কুয়ালালামপুরের অদূরে সেলানগর রাজ্যের শেষ প্রান্ত এবং পেরাক রাজ্যের শুরুতেই তাঞ্জুং মালিমে অত্যন্ত মনোরম ও প্রাকৃতিক পরিবেশে গড়ে ওঠা সরকারি বিশ্ববিদ্যালয় "ইউনিভার্সিটি পেনডিডিকান সুলতান ইদ্রিস"।
ইসরায়েলের মৌলিক নীতিসমূহ

ইসরায়েলের মৌলিক নীতিসমুহ (, "ħuqey ha-yesod") হলো ইসরায়েল রাষ্ট্রের সাংবিধানিক আইন, যা শুধুমাত্র নেসেটের (বিভিন্ন মৌলিক আইন ও বিভাগের জন্য বিভিন্ন প্রয়োজনীয়তা সাপেক্ষে) সংখ্যাগরিষ্ঠ ভোটের মাধ্যমে পরিবর্তন হতে পারে। এর অনেক আইন ব্যক্তি স্বাধীনতার উপর ভিত্তি করে করা হয়, যা ইসরায়েল স্বাধীনতা ঘোষণায় বর্ণিত রয়েছে। মৌলিক নীতিসমূহ রাষ্ট্রের প্রধান প্রতিষ্ঠানসমূহ কীভাবে গঠিত হবে, কী ধরনের ভূমিকা পালন করবে এবং রাষ্ট্র কর্তৃপক্ষের সাথে সম্পর্ক কেমন হবে তা নিয়ে রচিত। এই মৌলিক নীতিগুলো দেশের নাগরিক অধিকার রক্ষা করে, যদিও এর আগে ইসরায়েলের সুপ্রিম কোর্ট সাধারণ আইন দ্বারা এই ধরনের কিছু অধিকারকে সংরক্ষিত করা হয়েছিল। এই ক্ষেত্রে সর্বোচ্চ আইনি ভিত্তি প্রদান করে। এটি সুপ্রিম কোর্ট কর্তৃপক্ষর সাথে সাংঘর্ষিক যে কোন আইনকে অযোগ্য ঘোষণা করতে পারে। এটি জরুরি আইনের সময়ও নাগরিকদের অধিকার রক্ষা করতে পারে।
ইসরায়েলের স্বাধীনতা ঘোষণায় বলা হয় যে, ১ অক্টোবর ১৯৪৮-এর মধ্যে একটি আনুষ্ঠানিক সংবিধান প্রণয়ন করা হবে এবং গৃহীত হবে। কিন্তু এই নির্দিষ্ট সময়সীমা আরব প্রতিবেশীদের সাথে যুদ্ধের মধ্যে দিয়ে সদ্য গঠিত রাষ্ট্রের ক্ষেত্রে অবাস্তব প্রমাণিত হয়। ২৫শে জানুয়ারি ১৯৪৯ সালে সাধারণ নির্বাচনের ব্যবস্থা করা হয়েছিল। যার উদ্দেশ্য ছিল, একটি গণপরিষদ নির্বাচিত করা, যেটি নতুন রাষ্ট্র সংবিধান রচনা করবে এবং অনুমোদন করবে। এটি অনেকগুলো আলোচনার পরেও সংবিধান সম্পর্কে কোন ঐক্যমত্যে পৌঁছাতে পারেনি।
বেশ কিছু কারণের জন্য, ইসরাইলের প্রথম প্রধানমন্ত্রী ডেভিড বেন-গুরিয়ন একটি সংবিধান তৈরি করতে চাননি। পরে মাত্র চার সভায় ১৯৪৯ সালের ১৬ই ফেব্রুয়ারিতে গণপরিষদে মধ্যবর্তীকালীন সংবিধান গৃহীত হয়, যার মানে এটা হয়ে ওঠে "প্রথম নেসেট"। নেসেট হলো সারাবিশ্বের তিনটি সার্বভৌম সংসদের একটি, যা কোন বিধিবদ্ধ সংবিধান দ্বারা আবদ্ধ নয়। অন্য দুইটি সংসদ হচ্ছে যুক্তরাজ্য ও নিউজিল্যান্ড। কারণ, গণপরিষদ ইসরায়েলের জন্য একটি সংবিধান রচনা করতে পারেনি, ফলে নেসেটের উপরে সংবিধান রচনার দায়িত্ব অর্পিত হয়।
মৌলিক নীতিসমূহ সব সাংবিধানিক বিষয়কে অন্তর্ভুক্ত করে না এবং সেগুলো একত্রিত করে একটি বিস্তৃত সংবিধান তৈরির করার জন্য সেখানে কোন নির্দিষ্ট সময়সীমা জন্য নেই। মৌলিক নীতিসমূহ যে নিয়মিত আইনের উপর প্রাধান্য পাবে তা স্পষ্ট করা নেই এবং অনেক ক্ষেত্রে যদি সমস্যা হয়, তাহলে ব্যাখ্যা করার জন্য বিচার বিভাগের উপর দায়িত্ব পড়ে।
লাইন ১ (থিয়েনচিন মেট্রো)

থিয়েনচিন মেট্রোর লাইন ১ () থিয়েনচিন শহরের উত্তর-পশ্চিমে অংশ থেকে দক্ষিণ-পূর্ব দিকে শহরের কেন্দ্রীয় অংশ পর্যন্ত ২৬.২ কিলোমিটার রেলপথ ও ২২টি স্টেশন নিয়ে গড়ে উঠেছে। এটি ১২ জুন ২০০৬ সালে বাণিজ্যিকভাবে সেবা প্রদান করা শুরু করে। এই লাইনটিকে ১৯৭৬ সালে চালু হওয়া মূল থিয়েনচিন মেট্রো লাইন থেকে পুনঃনির্মিত হয়েছিল, তবে ব্যবস্থাটির আধুনিকীকরণ প্রকল্পের অংশ হিসেবে ২০০১ সালে মেট্রো লাইনটি বন্ধ করে দেওয়া হয়েছিল। লাইনের প্রতীক রং হল লাল।
১৯৭০ সাল পর্যন্ত মেট্রো ব্যবস্থাটির নির্মাণকাজ শুরু হয়। প্রথম বিভাগটি ৩.৬ কিলোমিটার (২.২ মাইল) ট্র্যাক ও ৪টি স্টেশন (শিনহুলু, ইংখৌতাও, আনশানতাও এবং হাইকুয়ানকসি) নিয়ে বিস্তৃত এবং এটি ১৯৭৬ সালের ফেব্রুয়ারি নাগাদ সম্পন্ন হয়। দ্বিতীয় বিভাগটি অতিরিক্ত ১.৬ কিলোমিটার (০.৯৯ মাইল) ট্র্যাক এবং শিনানচিয়াও ও এরউয়েইলু স্টেশন নিয়ে ১৯৮০ সাল নাগাদ সম্পন্ন হয়। নির্মাণ শুরু হওয়ার পর মোট ৭.৪ কিলোমিটার (৪.৬ মাইল) ট্র্যাক ও ৮টি স্টেশনসহ ২৮ ডিসেম্বর ১৯৮৪ সালে এই লাইনের পরিষেবা শুরু হয়।
নির্মাণ খরচ হ্রাস করার জন্য কর্তৃপক্ষ মেট্রো লাইনটি তৈরির জন্য একটি পরিত্যক্ত খালকে ব্যবহার করে। সুতরাং মেট্রো লাইনটির ভূগর্ভস্থ অংশ রাস্তা পৃষ্ঠের মাত্র ২-৩ মিটার নিচে অবস্থিত এবং এটি বিশ্বের সর্বোচ্চ অগভীর মেট্রো। এখানে পরবর্তী বছরগুলোতে ট্রেন চলাচল হ্রাস পায় এবং ট্রেন চলাচলে সাধারণত বিলম্ব ঘটে। রেলিং স্টকগুলো জীবাণুযুক্ত ও বেশিরভাগ যাত্রীর আসন আবরণ বিহীন হয়ে পড়ে এবং লাইটগুলোর আলো হ্রাস পায়। পূর্ব এশিয়ায় আরও আধুনিক এবং পরিষ্কার ও পরিচ্ছন্ন মেট্রো ব্যবস্থা নির্মাণ করার জন্য ২০০০ সালে একটি বিশাল পুনর্গঠন, আধুনিকীকরণ এবং সম্প্রসারণ পরিকল্পনা প্রণয়ন করা হয়েছিল। ১ সেপ্টেম্বর ২০০১ সালে মেট্রো ব্যবস্থাটি বন্ধ করা হয়। ১১ সেপ্টেম্বর সন্ত্রাসী হামলার কারণে পুনর্নির্মাণের কাজে বিলম্বিত হয়; পরে ২১ নভেম্বর পুনর্নির্মাণ শুরু হয়। নতুন রোলিং স্টকগুলো প্রবর্তন করার পর লাইনটিতে অর্ধ-উচ্চতা প্ল্যাটফর্ম স্ক্রীন দরজা যুক্ত করা হয় এবং শুয়াংক্লিন স্টেশন পর্যন্ত লাইন প্রসারিত করার পর লাইনটির নির্মাণ কাজ ২০০৫ সালের শেষের দিকে সম্পূর্ণ হয় এবং ১২ জুন ২০০৬ সালে পুনরায় খোলা হয়।
২০০৮ সালে, থিয়েনচিন পশ্চিম রেলওয়ে স্টেশন পুনর্নির্মাণের জন্য শিচান স্টেশন তিন বছর স্থায়ীভাবে বন্ধ ছিল। স্টেশনটি ১ জুলাই ২০০১ সালে পুনরায় খোলা হয়।
২০১৬ সালে, শুয়াংক্লিন স্টেশনটি লাইনের দক্ষিণ অংশের সম্প্রসারণের জন্য বন্ধ ছিল, যা ২০১৮ সালে চালু হওয়ার প্রত্যাশা করা হচ্ছে। সংকেত ব্যবস্থাটি নতুন স্বয়ংক্রিয় ট্রেন পরিচালনা ব্যবস্থা দ্বারা প্রতিস্থাপিত হয়েছিল এবং চলমান রোলিং স্টকটিও পূর্বনির্ধারিত হয়েছিল।
ভুটানের স্থাপত্য

ভুটানের স্থাপত্যগুলোর মধ্যে রয়েছে বৈশিস্ট্যসূচক জং (Dzong) স্থাপত্য, যা সতের শতকের পর থেকে ভুটানে ধর্মীয় ও প্রশাসনিক কেন্দ্র হিসেবে কাজ করে। উনিশ শতকের শেষের দিকে ভুটানের পারস্পরিক মিত্রতার সময়ে ধর্মনিরপেক্ষ উচ্চ ঘরবাড়ি স্বতন্ত্রভাবে উদিত হয়েছিল। ভুটান প্রধানত বৌদ্ধ স্থাপত্যের তিব্বতি ঐতিহ্য অনুসরণ করে।
জং এবং সাধারণ ভবন নির্মাণের জন্য ড্রিগ্লাম নমঝা ঐতিহ্যবাহী নিয়মগুলো আইনবদ্ধ করেছে। একজন প্রত্যাদিষ্ট লামার নেতৃত্বে ঐতিহাসিকভাবে রাষ্ট্রের করচুক্তি হিসেবে অংশ নেয়া নাগরিকদের দ্বারা দুর্গটি নির্মিত হয়। তবে আধুনিকভাবে, ঐতিহ্যগত কাঠামোগুলো মজুরদের দ্বারা নির্মিত হয়, বিশেষ করে জংগুলি মেরামত ও সংরক্ষণ করতে সরকারকে চাপ দেওয়া হয়।
ভুটানের ঐতিহ্যবাহী স্থাপত্যগুলো প্রাণবন্ত। সম্প্রতি ১৯৯৮ সালে রাজকীয় আইন অনুযায়ী সকল ভবন অবশ্যই বিভিন্ন রঙের কাঠের ফ্রন্টেজ, ছোট ধনুকাকার জানালা এবং ঢালু ছাদ নির্মিত হতে হবে। গতানুগতিক পশ্চিমা ভুটানি কাঠামোগুলো প্রায়ই পার্থিব উপাদান দ্বারা কাঠের ফ্রেম তৈরি করা হয়। অনেক ঐতিহ্যবাহী কাঠামোগুলোতে স্বস্তিকচিহ্ন এবং ফ্যালিক চিত্র আছে।
উনিশ শতকের শেষের দিকে ভুটানের পারস্পরিক মিত্রতার সময়ে পশ্চিমা ভুটানের (বুমথং, পারো এবং ট্রংসা প্রদেশে) রাজকীয় প্রাসাদগুলো আবির্ভূত হয়েছিল। এগুলো জং-এর মতই বহুতল ভবন যদিও বাড়িগুলোতে অধিক জানালা আছে। বাড়ির উপরতলাগুলো সাধারণত খ্রীষ্টীয় ভজনালয় হিসেবে ব্যবহৃত হয় যেখানে চিত্র, মূর্তি এবং ধর্মীয় সাহিত্য সংরক্ষণ করা হয়ে থাকে।
স্থান ও উচ্চতা অনুসারে সাধারণ ঘরগুলোর স্থাপত্য পরিবর্তিত হয়। দক্ষিণস্থ নিম্ন উচ্চভূমিতে খড় ও বাঁশের ঘরগুলো প্রচলিত আছে এবং উঁচু উচ্চভুমিতে ভবনগুলো সাধারণ পাথরের তৈরি। দ্বিতল ভবনগুলোও অনুরূপ কিন্তু সমগ্র পশ্চিম ভুটানে যেসব রাজকীয় প্রাসাদ দেখা যায় তার চেয়ে ছোট। প্রাসাদের মত উপরতলা প্রায়ই খ্রীষ্টীয় ভজনালয়ের জন্য সংরক্ষিত থাকে যা অতিথিদের ঘরের তুলনায় দ্বিগুণ। বাঁশের মাদুর এবং খড় দ্বারা চিলে-কোঠা পৃথক করা থাকে। বেশিরভাগ বাড়ির মতোই পশ্চিমের সাধারণ ঘরগুলোর দেয়াল পিটান মাটির তৈরি।
সতের শতকে মহান তিব্বতি লামা নওয়াং নামগিয়া্লের নেতৃত্বে ভুটানি জং স্থাপত্য সর্বোচ্চ স্থানে উপনীত হয়েছিল। জংগুলো তাদের কার্যক্ষেত্রে আত্মরক্ষামূলক দুর্গের সাথে সম্পর্কিত কিনা তা আধুনিক সামরিক কৌশলবিদরা পর্যবেক্ষণ করবেন। জংগুলো প্রায়ই পাহাড়ের উপরে, পাহাড়ের চূড়ায় অথবা গুরুত্বপূর্ণ নদীর নিকটে অবস্থান করে। জংগুলোর দেয়াল ভারি গাঁথনের পর্দা ঘেরা থাকে।
চণ্ডীপুর বিধানসভা কেন্দ্র

চণ্ডীপুর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে চণ্ডীপুর বিধানসভা কেন্দ্র অস্তিত্ব লাভ করে। ২০১১ থেকে ২০২১ পর্যন্ত অমিয় ভট্টাচার্য ও ২০২১ থেকে সোহম চক্রবর্তী বিধায়ক।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১১ নং চণ্ডীপুর বিধানসভা কেন্দ্রটি চণ্ডীপুর সমষ্টি উন্নয়ন ব্লক এবং বেনোডিয়া, বিভীষণপুর, গুরগ্রাম, কাকরা, মহম্মদপুর-১ এবং মহম্মদপুর-২ গ্রাম পঞ্চায়েত গুলি ভগবানপুর সমষ্টি উন্নয়ন ব্লক এর অন্তর্গত। 
চণ্ডীপুর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
। পশ্চিমবঙ্গ বিধানসভা নির্বাচন, ২০২১। 
২০২১।||||সোহম চক্রবর্তী||
তৃণমূল কংগ্রেস
Result:
http://www.indiavotes.com/ac/details/9/36878/249 
পশ্চিমবঙ্গ বিধানসভা নির্বাচন, ২০১১ <br> পূর্ব মেদিনীপুর জেলার সারাংশ
! style="background-color:#E9E9E9;text-align:left;" width=225 |পার্টি
! style="background-color:#E9E9E9;text-align:right;" |আসন জয় 
! style="background-color:#E9E9E9;text-align:right;" |আসন পরিবর্তন
ফিলিস্তিনি শরণার্থী শিবিরসমূহ

ফিলিস্তিন শরণার্থী শিবির ১৯৪৮ আরব-ইসরায়েলি যুদ্ধ পরবর্তীকালে ফিলিস্তিনের শরণার্থীদের ও নাকবার ফলে বাস্তুচ্যুত ফিলিস্তিনী নাগরিকদের জন্য নির্মিত শরণার্থী ক্যাম্প। জাতিসংঘ সাধারণ পরিষদের (UNGA) ১৯৪তম ধারা অনুযায়ী এই সকল শরণার্থীরা "নিজেদের প্রতিবেশীদের সাথে শান্তিপূর্ণ সম্পর্ক বজায় রেখে" বসবাসের ইচ্ছা প্রকাশ করলে নিজেদের দেশে ফিরে যাওয়ার অধিকার রাখেন।
জাতিস্ংঘের সংজ্ঞা মতে, "১৯৪৬ সালের ১লা জুন থেকে ১৯৪৮ সালের ১৫ই মে সময়কালে ফিলিস্তিনে সাধারণভাবে বসবাসরত এবং ১৯৪৮ সালের দ্বন্দ্বে বস্তুচ্যূত হওয়া ফিলিস্তিন বাসিন্দা"রা ফিলিস্তিনের শরণার্থী হিসেবে স্বীকৃতিপ্রাপ্ত।
এখন পর্যন্ত অনেক ফিলিস্তিনী এরকম শরণার্থী শিবিরে থেকে গেছেন। যদিও অন্যান্যরা জর্দানের সমাজে মিশে গেছেন, কেউবা ফিলিস্তিনী অধ্যুষিত অঞ্চলে বসতি গড়েছেন।
১৯৪৮ সালে সংঘটিত ফিলিস্তিন যুদ্ধের সময় ৭,০০,০০০-এর বেশি ফিলিস্তিনি গৃহহীন হয়েছিল। ১৯৪৭ থেকে ১৯৪৮ সময়কালে ফিলিস্তিনের মোট উদ্বাস্তু সঠিক সংখ্যা নিয়ে বিতর্ক রয়েছে। তবে পরবর্তীতে গঠিত ইসরায়েলের ভূখণ্ড থেকে ৮০%-এর কাছাকাছি আরব বাসিন্দা গৃহহীন হয়েছিল। ইহুদিদের সামরিক আগ্রাসন, আরব গ্রামগুলিতে হামলা, দেইর ইয়াসিন গণহত্যার মত আরেকটি গণহত্যার ভয়সহ বিভিন্ন কারণে ফিলিস্তিনি বাস্তুহারা হয়ে শরণার্থী শিবিরে আশ্রয় নেয়। পরবর্তীতে ইসরায়েলের প্রথম সরকারের জারিকৃত আইনসমূহে বাস্তুচ্যুত ফিলিস্তিনিদেরকে দেশটিতে নিষেধাজ্ঞা আরোপ হলে ততকালীন বাস্তুচ্যুত ফিলিস্তিনি ও তাদের বংশধররা ফিলিস্তিনি উদ্বাস্তুতে পরিণত হয় এবং পার্শ্ববর্তী বিভিন্ন দেশের শরণার্থী শিবিরে আশ্রয় নেয়।
জাতিসংঘের শরণার্থী বিষয়ক সংস্থা, ইউএনআরডাব্লিউএ জর্দান, লেবানন, সিরিয়া, গাজা ভূখণ্ড এবং পশ্চিম তীরএর মোট ৫৯টি শরণার্থী শিবিরকে স্বীকৃতি দিয়েছে। ১৯৪৮ সালের সংঘাত পরবর্তীকালে ইসরায়েলের অভ্যন্তরেও এই সংগঠন ত্রাণ বিতরণ করে। ১৯৫২ সালে দেশটির কর্তৃপক্ষ সম্পূর্ণ দায়িত্ব নিজেরা তুলে নেয়ার আগ পর্যন্ত সংগঠনটি ত্রাতা হিসেবে ভূমিকা পালন করেছিল।
জাতিসংঘ কর্তৃক শরণার্থী শিবির তৈরির পূর্বে ত্রাতা রাষ্ট্র এবং ইউএনআরডাব্লিউএ-এর কর্তৃপক্ষের মাঝে সমঝোতা হয়। সংগঠনটি নিজেরা কোন শরণার্থী শিবির পরিচালনা করে না, নিজেদের পুলিশ জনবল নেই কিংবা প্রাশাসনিক ক্ষমতাবলও নেই, তারা শুধুমাত্র সেবা প্রদানকারী। তাবুঘেরা শহর, কনক্রিটের ব্লক ঘর, শহুরে বস্তিসহ বিভিন্ন শরণার্থী শিবিরে ফিলিস্তিনি শরণার্থীরা আশ্রয় নিয়েছে।
এই তালিকায় ২০১৪ সালে শরণার্থী শিবিরগুলোর জনসংখ্যা এবং প্রতিষ্ঠাকাল লিপিবদ্ধ করা হল:
গাজা ভূখণ্ডে ৮টি শরণার্থী শিবিরে ১,১২২,১১০ নিবন্ধিত শরণার্থীরয়েছে।
পশ্চিম তীরে ১৯টি শরণার্থী শিবিরে ৭৪১,৪০৯ নিবন্ধিত শরণার্থীর বসবাস। এর মাঝে একটি শিবির অপ্রাতিষ্ঠানিক (*)।
সিরিয়ার ১৩ টি শরণার্থী শিবিরে ৪৯৯,১৮৯ লোকের বসবাস।
লেবাননে ১২টি শরিণার্থী শিবিরে মোট ৪৪৮,৫৯৯ নিবন্ধিত শরণার্থী রয়েছে।
জর্ডানে মোট ১০টি শরণার্থী শিবির আছে। এই শিবিরগুলোতে নিবন্ধিত শরণার্থী সংখ্যা ২,০৩৪,৬৪১
হামুরা, টোকিও

হামুরা (羽村市 "Hamura-shi") রাজধানী টোকিওর পশ্চিম অংশে অবস্থিত জাপানের অন্যতম একটি শহর। ২০১৬ সালে পহেলা ফেব্রুয়ারির আদমশুমারী অনুযায়ী এই শহরটিতে গড় জনসংখ্যা ৫৫,৫৯৬ জন এবং প্রতি বর্গ-কিলোমিটারে ৫,৬২০ জন লোক বসবাস করে। এর মোট এলাকা ৯.৯০ কি.মি. (৩.৮২ বর্গ মি.)।
জাপানী পপ তারকা 'কাজাসি' হামুরা শহরকে তার ঘর হিসেবে অভিহিত করেন।
শহর হামুরা রাজধানী টোকিওর পশ্চিম-মধ্যাংশে মুসাশিনো সোপানের উপরে অবস্থিত। এই শহরের কেন্দ্রবিন্দু হতে ৫০ কি.মি. (৩১ মি.) দূরে তামা নদী প্রবাহিত হয়। হামুরা শহরের পাশে অবস্থিত উল্লেখযোগ্য শহরগুলো হচ্ছে - 'ফুজিমাদাইরা', 'ফুতাবাকো', 'গোনোকামি', 'হানে', 'হানেহিগাশি', 'কাওয়াসাকি', 'মিদোরিগাওকা', 'ওজাকুদায়', 'শিনমেইদায়', 'তামাগাওয়া', 'ইয়োকোতাকিচিনাই'। জাপানের এসব শহরগুলোর প্রশাসনিক কাঠামো চোস হিসেবে পরিচিত।
জাপানি পুরা-প্রস্তর যুগ থেকেই আজকের হামুরা অঞ্চলে মানুষের বসবাস এবং জোমোন, ইয়ায়োই এবং কোফুন যুগের ফসিলও আধুনিক হামুরা শহরে পাওয়া গেছে। নারা যুগে হামুরা শহর মুসাশি প্রদেশের অন্তর্গত ছিল। ১৬৫৩ সালে খাবার জল সংগ্রহের জন্য তামা নদীর পানির গতিপথ পরিবর্তন করে এদোতে (টোকিওর পুরোনো নাম) নিয়ে আসার জন্য 'তামাগাওয়া জোসুই' নামের যে কৃত্রিম জলপথ প্রযুক্তি সেই সময় তৈরী করা হয়েছিল, সেটি আজকের এই হামুরা শহরেই নির্মাণ করা হয়েছিল।
মেইজি পুনর্স্থাপনের (১৮৬৮ সালের একটি তাৎপর্যপূর্ণ ঘটনা যেখানে জাপানের সম্রাট তার সাম্রাজ্য পুনর্প্রতিষ্ঠা করে।) পরবর্তী সময়ে 'নিশিতামা বিভাগে' ১৮৮৯ সালের পহেলা এপ্রিলে অনেকগুলো গ্রাম একত্র করে তাকে 'নিশিতামা গ্রাম' নাম দিয়ে তা কানাগাওয়া প্রশাসনিক অঞ্চলের সাথে সংযুক্ত করা হয়। পরে এই বিভাগ ১৮৯৩ সালের পহেলা এপ্রিল তারিখে টোকিও প্রশাসনিক অঞ্চলের অভ্যন্তরে চলে আসে। ১৯৫৬ সালে এই 'নিশিতামা গ্রাম'-ই হামুরা শহর হিসেবে প্রকাশ লাভ করে। ১৯৯১ সালের পহেলা নভেম্বর হামুরা পাকাপাকিভাবে শহরে মর্যাদা লাভ করে।
হামুরা একটি বাণিজ্যপ্রধান শহর এবং মধ্য টোকিও ও পার্শ্ববর্তী ওমে শহর থেকেও অনেক মানুষ এই শহরে কাজ করতে আসে। জাপানের অনেক বৈদ্যুতিক কোম্পানির এই শহরে মাঝারী ধরনের ইন্ডাস্ট্রি ও পণ্য আনা নেওয়ার কাজ করে থাকে। এই শহরে টয়োটা এবং হিনো মোটোরস কোম্পানির কলকারখানা এবং টেস্টিং ট্র্যাক আছে।
হামুরা শহরে সাতটি সরকারী প্রাথমিক বিদ্যালয় তিনটি মধ্য-বিদ্যালয় আছে। এছাড়াও টোকিও সরকারি মেট্রোপলিটন শিক্ষা বোর্ডের তত্ত্বাবধানে একটি উচ্চ-বিদ্যালয় এবং প্রতিবন্ধীদের জন্য বিশেষ একটি বিদ্যালয়ও রয়েছে।
১৯৯৬ সালের পহেলা অক্টোবর হামুরা শহরকে জাপানের ইয়ামানাশি প্রদেশের হোকুটো শহরের সাথে চুক্তিবদ্ধের আওতায় এনে দুই শহরের মধ্যে ব্যবসায়িক সম্পর্ক স্থাপন করা হয়েছে।
পটাশপুর বিধানসভা কেন্দ্র

পটাশপুর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২১২ নং পটাশপুর বিধানসভা কেন্দ্রটি পটাশপুর-১ সমষ্টি উন্নয়ন ব্লক এবং খড়্গ্রাম, পাঞ্চেত, পটাশপুর, দক্ষিণ খান্দা এবং শ্রীরামপুর গ্রাম পঞ্চায়েত গুলি পটাশপুর-২ সমষ্টি উন্নয়ন ব্লক এর অন্তর্গত। 
পটাশপুর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।
সিপিআইয়ের কামাক্ষা নন্দন দাস মহাপাত্র পটাশপুর বিধানসভা কেন্দ্র থেকে ৬ বার জয়ী হন, ২০০৬ সালে তৃণমূল কংগ্রেসের তপন কান্তি করকে পরাজিত করেন, ২০০১ সালে তৃণমূল কংগ্রেসের মৃণাল কান্তি দাসকে, ১৯৯৬ সালে কংগ্রেসের পরেশ চন্দ্র ভুনিয়াকে, ১৯৯১ সালে কংগ্রেসের সুনিল পালকে পরাজিত করেন, ১৯৮৭ সালে কংগ্রেসের প্রদ্যুৎ কুমার মহান্তিকে এবং ১৯৮২ সালে কংগ্রেসের রাধানাথ দাস অধিকারীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। জনতা পার্টির জন্মজয় ওঝা ১৯৭৭ সালে কংগ্রেসের বরেন্দ্র নাথ পাত্রকে পরাজিত করেন।
১৯৭২ এবং ১৯৭১ সালে কংগ্রেসের প্রফুল্ল মাইতি জয়ী হন। সিপিআই এর কে.ডি. মহাপাত্র (কামাক্ষা নন্দন দাস মহাপাত্র) ১৯৬৯ ও ১৯৬৭ সালে জয়ী হন। কংগ্রেসের রাধনাথ দাস অধিকারী ১৯৬২ সালে জয়ী হন। পিএসপি এর শিশির কুমার দাস ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, বিজেএস এর জনার্দন সাহু পটাশপুর কেন্দ্র থেকে জয়ী হন।
সাবা টিভি নেটওয়ার্ক

সাবা টিভি নেটওয়ার্ক দুইটি টেলিভিশন চ্যানেলের সমন্বয়ে একটি আফগান স্যাটেলাইট টেলিভিশন নেটওয়ার্ক। চ্যানেল দুটি হলো সাবা টিভি এবং সাবা ওয়ার্ল্ড। এটি সাবা মিডিয়া অর্গানাইজেশনের মালিকানাধীন। এটি ২০০৬ সালের বসন্তে যাত্রা শুরু করে এবং ২০০৭ সালের শেষের দিকে সম্প্রচার শুরু করে।
সাবা টিভি এবং সাবা ওয়ার্ল্ড বিশেষ করে সেসব দর্শকদের জন্য যারা বন্য প্রকৃতি ও স্বাস্থ্যসেবা বিষয়ে আগ্রহী।
চ্যানেলগুলো ক্যাবল টিভি এবং ইয়ামাল ২০২ ৪৯ই স্যাটেলাইটে উপলব্ধ। সাবা টিভি "তের ইয়াদুনা" ("অতীতের স্মৃতি")- এর মত বিনোদনমূলক অনুষ্ঠান সম্প্রচার করে যা, আফগানিস্তান, ভারত এবং ইরানের ওল্ড ইজ গোল্ড গানগুলোর প্রতি উৎসর্গকৃত। অনুষ্ঠানটি সপ্তাহে ছয়দিন আফগান সময় ১৬:০০টায় সম্প্রচার করা হয়। এছাড়াও তারা শিশুদের জন্য শিক্ষামূলক অনুষ্ঠান "আকু বাকু" সম্প্রচার করে থাকে।
ব্রেট হার্ট

ব্রেট সারগিয়েন্ট হার্ট (জন্ম জুলাই ২, ১৯৫৭) একজন অবসর প্রাপ্ত কানাডিয়ান পেশাদার কুস্তিগির, অবসর প্রাপ্ত অপেশাদার কুস্তিগির, লেখক এবং অভিনেতা। তিনি হার্ট কুস্তি পরিবারের একজন সদস্য এবং দ্বিতীয় প্রজন্মের কুস্তিগির। ১৯৯০ সালের শুরুতে উত্তর আমেরিকান কুস্তিতে কৌশলগত কুস্তির জন্য তিনি বিখ্যাত। এছাড়াও তাকে সর্বকালের অন্যতম সেরা কুস্তিগির হিসেবে বিবেচ্য করা হয়। তার ক্যারিয়ারের বেশিরভাগ সময়ে তিনি তার অন্যনাম হিসেবে হিটম্যান ব্যবহার করেন।
হার্ট তার বাবা স্টু হার্ট এর স্টামপেড রেসলিং এ ১৯৭৬ সালে একজন রেফারি হিসেবে যোগ দেন এবং ১৯৭৮ সালে তার ইন রিং অভিষেক হয়। তিনি ১৯৮০ এবং ১৯৯০ এর দশকে ডাব্লিউডাব্লিউএফ থেকে (বর্তমান ডাব্লিউডাব্লিউই) এ অনেক সাফল্য অর্জন করেন। নভেম্বর ১৯৯৭ সালে মন্ট্রিয়ল স্ক্রিউজব এর কারণে ডাব্লিউডাব্লিউএফ ছেড়ে ওয়ার্ল্ড চ্যাম্পিয়নশিপ রেসলিং এ চলে আসেন। যেখানে তিনি ২০০০ সাল পর্যস্ত রেসলিং করেন। অক্টোবর ২০০০ সালে তিনি আনুষ্ঠানিক ভাবে অবসর নেন। তিনি 
ডাব্লিউডাব্লিউই তে ২০১০-২০১১ সালে ইন রিং প্রতিযোগিতায় ফিরে আসেন। ২০১০ সামারস্ল্যামে তিনি র এর জেনারেল ম্যানেজার হিসেবে উপস্থিত থাকেন। তিনি রেসলম্যানিয়া ৯, রেসলম্যানিয়া ১০ এবং রেসলম্যানিয়া ১২ এর মেইন ইভেন্ট করেন।